Građevinci iz BiH grade čak u Ruandi @ Cafe.ba\nGrađevinci iz BiH grade čak u Ruandi\nGrađevinci iz Bosne i Hercegovine obavljaju sve više posla u inostranstvu, a radove izvode čak u Ruandi, Alžiru i Etiopiji.\nTrenutno u Libiji imaju ugovoren posao od oko 120 miliona KM, ali, kako kaže sekretar Udruženja građevinarstva RS Mile Petrović, realizacija još nije počela iz bezbjednosnih razloga, ali i opštih uslova rada.\n– Libija je naš tradicionalni partner u oblasti građevinarstva – objašnjava Petrović.\nOn kaže da je firmama iz BiH omogućeno poslovanje u Alžiru, Etiopiji i Ruandi na osnovu toga što su ove afričke zemlje zakonskom regulativom omogućile dolazak naših kompanija na tamošnje tržište.\n– Radovi koje kompanije iz BiH obavljaju u Africi su grubi građevinski radovi i radovi na poslovima montaže – ističe Petrović.\nU svakom slučaju, najveća vrijednost koje naše kompanije obavljaju u inostranstvu je u zemljama Evrope.\nPovećana vrijednost izvršenih građevinskih radova u inostranstvu privrednih društava iz BiH je zbog povećanja obima poslova u zemljama EU, ali i u nekim drugim dijelovima svijeta gdje iz BiH obavljaju poslove – ističe sekretar Udruženja građevinarstva pri Privrednoj komori RS.\nNajveći dio prihoda ostvaruje se, kako kaže, u Njemačkoj zahvaljujući sporazumu o detašmanu između ove zemlje i BiH.\nOno što takođe u velikoj mjeri utiče na povećan obim građevinskih radova je to da naše firme koje su proizvođači određenih proizvoda koji se ugrađuju u građevinske objekte, kao što su građevinska stolarija, čelične konstukcije i drugo, imaju mogućnost ugradnje vlastitih proizvoda na tržištu Evropske unije.\nPetrović napominje da je u budućem periodu moguće očekivati povećanje obima poslova naših firmi na inostranom tržištu jedino na način udruživanja i zajedničkim nastupom na velikim poslovima, a na tržištima trećih zemalja.\nPo podacima Agencije za statistiku BiH, u posljednjem kvartalu prošle godine vrijednost izvršenih radova naših kompanija u inostranstvu iznosi oko 35,5 miliona konvertibilnih maraka. Prosječan broj radnika u ova tri mjeseca na gradilištima bio je 624, koji su ostvarili gotovo 174.000 sati.\nVrijednost ugovorenih novih poslova naših građevinaca u inostranstvu je oko 26,4 miliona maraka.\nGrađevinci najlošije plaćeni\nZaposleni u građevinarstvu godinama su među najmanje plaćenim radnicima u RS i trenutno je prosječna plata 632 KM. Zvanično je u sektoru građevinarstva zaposleno oko 12.500 ljudi, a statistika kaže da su njihova prosečna primanja za 255 KM manja od prosječne plate u Srpskoj.\nOvo je sektor u kojem je, po procjeni stručnjaka, najviše zastupljena siva ekonomija. Zbog izuzetno malih plata i neregulisanih radnih odnosa, te kršenja radničkih prava, građevinci masovno odlaze u Zapadnu Evropu.


Pedstavnici Evropske komisije nisu meðutim dali nikakav jasniji odgovor na pitanje novinara da li je u skladu s ženevskim sporazumom odluka vlasti u Kijevu da vojskom napadne pobunjene delove istoène Ukrajine i da li æe sankcije biti primenjene i prema privremenoj ukrajinskoj vladi ako ne budu sklonjene barikade s kijevskih ulica i nelegalne grupe ne napuste zvaniène objekte.\nPortparol visoke predstavnice EU Ketrin Ešton, Majkl Man jedino je ukazao na stav iz ženevskog sporazuma da sve naoružane grupe moraju\nda se razoružaju, a da sve ilegalno zauzete ustanove moraju biti osloboðene.\nPredstavnici EK su rekli da su sve strane potpisnice ženevskog sporazuma, Rusija, SAD, Ukrajina i Evropska unija, dužne da primene taj dogovor o smanjivanju zategnutnosti i mirnom, politièkom rešavanju ukrajinske krize.\nZvaniènici EK su ocenili da se sporazum veæ poèetno sprovodi i ukazali na to da vlada u Kijevu priprema zakon o amnestiji svih lica koja polože oružje.\nEventualnu odluku o ekonomskim sankcijama prema Rusiji, kako je reèeno, moraju jednoglasno usvojiti svih 28 èlanica EU.\nNeke èlanice EU su vrlo uzdržane prema ekonomskim sankcijama Rusiji zato što se procenjuje da bi to izazvalo veliku štetu ekonomskim interesima Unije, a moguæe je da bi samo zaoštrilo ukrajinsku krizu, buduæi da je Rusija stavila do znanja da æe uzvratiti sliènim merama prema zapadnim ekonomskim interesima u Rusiji.\nAustrijski premijer Verner Fajman je izjavio da je potpuno saglasan sa stavom šefa nemaèke diplomatije Franka-Valtera Štajnmajera da se\n"ne sme zaoštravati sukob izmeðu Moskve i Kijeva novim sankcijama, veæ je, naprotiv, potrebno smanjiti zategnutost".\nMediji u EU su mahom preneli i upozorenje ruskog ministra inostranih poslova Sergeja Lavrova da je "nemoguæe izolovati Rusiju", jer je\nRusija "velika i nezavisnsna sila koja zna šta hoæe", a i zato što je veæina zemalja u svetu protiv izolacije Rusije.\nTakoðe je kao poruka Evropskoj uniji protumaèena izjava ruskog premijera Dmitrija Medvedeva da je Moskva sada, više nego ikada,\nzainteresovana za diversifikaciju isporuka gasa i da æe realizovati\nsve projekte u regionu Pacifika.\nVidnu pažnju, iako zasad nije bilo nikakvih reagovanja u EU, izazvalo je upozorenje Lavrova da æe Rusija napad na ruske graðane i Ruse u Ukrajini smatrati napadom na Rusku Federaciju i da ne vidi drugi izbor do "odgovora u skladu sa meðunarodnim pravom".\n"Diplomatijom rešavati krizu u Persijskom zalivu"\nDa li æe Saudijska Arabija prihvatiti Putinovo oružje?


DOBAR NASTUP ATLETIČARA SMEDEREVA U KRUŠEVCU – Sport u Smederevu\nDOBAR NASTUP ATLETIČARA SMEDEREVA U KRUŠEVCU\nMinulog vikenda u Kruševcu je održano pojedinačno prvenstvo Centralne Srbije za mlađe juniore i juniorke, kao i kvalifikacije Kupa Srbije za iste uzrastne kategorije. Odličan rezultat osvajanjem zlatne medalje ostvarila je Klara Ribak koja je, iako još uvek starija pionirka, trijumfovala u konkurenciji mlađih juniorki na 400 metara prepone rezultatom 1:12,57 minuta što je njen lični rekord.\nPrvo mesto pripalo je i Jovani Stanković, takođe starija pionirka, u disciplini 2000 metara stipl sa vremenom 8:41,0 minuta, a njena klupska drugarica Georgina Vučković zauzela je drugo mesto istrčavši ovu deonicu za 9:56,6 minuta. Nažalost, zbog propozicija takmičenja Atletskog saveza Srbije njima nisu dodeljene medalje jer su dve takmičardke odustale od nastupa. Solidan rezultat je i plasman na osmo mesto Kristijana Murine u bacanju kugle rezultatom 11,29.\nNedelju dana ranije u Kruševcu je održano Letnje lige Atletskog saveza Centralne Srbije. Atletičari Smedereva osvjili su tri medalje, zlatnu i dve srebrne. Valentina Janković slavila je u dvoboju, a srebrna odličja pripala su Aleksi Markoviću u Atletskih škola B u disciplini 300 metara (54,5) i Marku Stankoviću na 800 metara (2:42,2)\nDABIĆU ZLATO I LIČNI REKORD\nRadomir Dabić, veteran Atletskog kluba Smederevo trijumfovao je na polumaratonu koji je u nedelju...\nPOLA TUCETA MEDALJA IZ SMEDEREVSKE PALANKE\nBRONZA ZA MORAČU


Bosna i Hercegovina – TVSA.BA\nSrijeda, 18 Maja, 2022 8:52\nNa godišnjem sastanku Nadzornog odbora za praćenje provedbe Instrumenta pretpristupne pomoći (IPA), koji podržava Bosnu i Hercegovinu na njenom putu e\nZamjenica predsjedavajućeg Vijeća ministara i ministrica vanjskih poslova BiH Bisera Turković sastala se danas sa zamjenikom pomoćnika generalnog sekr\nČapljinska tvornica keksa “Lasta”, nakon uspješne probne proizvodnje slastica, svečano je otvorena danas u Čapljini. Iz ove su tvornice ra\nPredsjednik Evropskog vijeća Charles Michel doputovat će u svoju prvu zvaničnu posjetu Bosni i Hercegovini u petak 20. maja, potvrđeno je Feni iz Dele\nNaslovna/Vijesti/Bosna i Hercegovina\nNa godišnjem sastanku Nadzornog odbora za praćenje provedbe Instrumenta pretpristupne pomoći (IPA), koji podržava Bosnu i Hercegovinu na njenom putu evropskih integracija, razmatrana je realizacija tekuće podrške EU u BiH te planiranja provedbe predstojećih IPA III fondova. Sastanak je otvorio šef D\nZamjenica predsjedavajućeg Vijeća ministara i ministrica vanjskih poslova BiH Bisera Turković sastala se danas sa zamjenikom pomoćnika generalnog sekretara Sjevernoatlantskog saveza (NATO) Javierom Colominom, te brigadnom generalicom NATO štaba u Sarajevu Pamelom L. McGaha. Tokom sastanka razg\nČapljinska tvornica keksa “Lasta”, nakon uspješne probne proizvodnje slastica, svečano je otvorena danas u Čapljini. Iz ove su tvornice ranije kazali kako je prvenstveni cilj proizvodnjom zadovoljiti domaće potrošače, ali isto tako i osigurati plasman proizvoda za europsko tržište, čime\nPredsjednik Evropskog vijeća Charles Michel doputovat će u svoju prvu zvaničnu posjetu Bosni i Hercegovini u petak 20. maja, potvrđeno je Feni iz Delegacije EU u BiH. Michel će posjetiti BiH u okviru regionalne posjete koja također uključuje Albaniju i Srbiju, a uoči sjednice Evropskog vijeća zakaza\nSavez samostalnih sindikata BiH (SSSBiH) smatra da ne postoje nikakve zakonske ili bilo koje druge prepreke za donošenje zakona o minimalnoj plati. Radnici i radnice smatraju da svako stavljanje upitnika iznad zakona o minimalnoj plati predstavlja pokušaj unošenja smutnje i želju da se odgodi zakons\nMuslimansko dobrotvorno društvo “Merhamet” započelo je s akcijom “Kurban 2022./1443.”. Ta humanitarna organizacija će kurbane nabavljati u Bosni i Hercegovini, Saudijskoj Arabiji, odnosno Mekki i Australiji. U okviru akcije „Bosanski kurban“, koja traje do 10. jula ove godine, HO „Merhamet“ MDD će n\nPovodom neusvajanja odluke o prijedlogu Odluke o odobravanju sredstava za izbore, oglasili su se i iz SDA. Njihovo saopćenje prenosimo u cjelosti. “Neusvajanje Prijedloga odluke o odobravanju raspodjele i korištenja dijela prenesenih sredstava akumuliranog viška prihoda iz prethodnih godina zb\nVijeće ministara BiH na vanrednoj telefonskoj sjednici nije postiglo konsenzus u vezi sa predloženim dnevnim redom i Prijedlogom odluke o odobravanju raspodjele i korišćenju dijela prenesenih sredstava akumuliranog viška prihoda iz prethodnih godina na ime rashoda programa posebne namjene u 2022. go\nUtorak, 17 Maja 2022, 17:08\nPredsjedništvo BiH je na današnjoj sjednici donijelo odluku da se iz Budžeta institucija BiH za Ljubinje i Stolac izdvoji po jedan milion KM za pomoć u sanaciji šteta izazvanih zemljotresom. Također, Predsjedništvo BiH je donijelo odluku da se za porodicu poginule u zemljotresu Elmire Sefo iz Stoca\nUtorak, 17 Maja 2022, 16:37\nVIDEO/Dodik zatražio od Džaferovića da podnese ostavku\nČlan Predsjedništva Bosne i Hercegovine Milorad Dodik je nakon današnje sjednice Predsjedništva BiH izjavio novinarima da je zatražio da predsjedavajući Predsjedništva BiH Šefik Džaferović podnese ostavku. Dodik tvrdi da je Džaferović “prekršio odredbe člana 6 Poslovnika o radu i Ustav, zato š


Nemačka štampa: Srbija sama sebe blokira | Autonomija\nNemačka štampa: Srbija sama sebe blokira\n„Srbija sama sebe blokira“ piše list "Zidojče cajtung" povodom odlaganja kandidature Srbije za pristup Evropskoj uniji. Kockanje oko kontrole severa Kosova sa većinskim srpskim stanovništvom, otišlo je predaleko\n„Srbija sama sebe blokira“ piše list „Zidojče cajtung“ povodom odlaganja kandidature Srbije za pristup Evropskoj uniji. Kockanje oko kontrole severa Kosova sa većinskim srpskim stanovništvom, otišlo je predaleko.\nZidojče cajtung piše:\n„Ovaj razvoj je bio očekivan i predsednik Boris Tadić ne bi trebalo da bude iznenađen: Evropska unija za sada nije spremna da ovoj balkanskoj zemlji da status kandidata. Više država članica su mišljenja da Srbija za to nije zrela. Povod za ovakvu odluku u više navrata je dalo vođstvo u Beogradu. Kockanje oko kontrole severa Kosova sa većinskim srpskim stanovništvom, otišlo je predaleko. Tadić je iskalkulisao dovođenje u pitanje posleratnog poretka na Balkanu. Stvorio je atmosferu u kojoj su političari visokog ranga iz njegove vlade ponovo brbljali o oružanom sukobu za Kosovo polje…\nKrajem novembra su srpski ekstremisti iz vatrenog oružja pucali na nemačke i austrijske vojnike u sastavu Kfora. Beograd ih je dugo podržavao, a sada gotovo da nije u stanju da ih kontroliše. Dovoljno je bilo upozorenja da je ovakva strategija opasna. I Angela Merkel je bila jasna!\nTek u poslednjem momentu je Srbija, na razgovorima sa vladom Kosova u Briselu, pokazala spremnost na kompromis. I zato joj Evropska unija, u petak (9.1.2), nije sasvim zatvorila vrata. Ako Srbija, do marta, sprovede u delo sporazum o zajedničkoj kontroli granica sa Kosovom i konačno ukine izolaciju susedne zemlje, predsednik Tadić bi tačno pred parlamentarne izbore mogao da bude nagrađen statusom kandidata. Međutim, postoji velika opasnost da i prozapadnjački Tadić podlegne iskušenju da pred izbore sve uloži na patriotsku kartu. Na putu ka Briselu, Srbija sama sebi stoji na putu“, komentariše Zidojče cajtung koji izlazi u Minhenu.\nI Velika Britanija sama sebe dovodi u izolaciju\n„Sama je kriva što se našla po strani“ – tvrde nemački komentatori. List Rajnfalc koji izlazi u Ludvigshafenu piše:\n„Splendid isolation“- divna izolacija, bila je do početka 20. veka jedan od glavnih principa britanske spoljne politike. Velika Britanija je gledala da se drži po strani zbivanja na evropskom kontinentu, a da se više posveti negovanju odnosa sa kolonijama…Gotovo 100 godina kasnije, Velika Britanija je ponovo izolovana, međutim, teško da bi se ovo stanje moglo nazvati divnim. To što je premijer Dejvid Kameron fabrikovao na samitu EU, pod pritiskom notornih evro-skeptika u njegovoj konzervativnoj stranci, bio je klasičan autogol“, zaključuje komentator Rajfalca.\nA Ostze-cajtung iz Rostoka piše:\n„Od juče Evropa više nije ono što je bila. …Nemci i Francuzi su se oslobodili britanske politike kočenja. S jedne strane, nije dobro što je naš mali kontinent podeljen, što nije u stanju da bude jedinstven u prvoj privrednoj krizi od Drugog svetskog rata. S druge strane, dobro je što su se Berlin i Pariz oslobodili mita da je samo „najmanji zajednički imenitelj“ dobar za Evropu. Britanci, ni onako, ne bi prihvatili više od toga“.


Banjalučki Borac počeo pripreme za nastavak Premijer lige BiH: Otišlo 11 igrača, Liga za šampiona cilj tek naredne sezone | Banjaluka.net\n– Posle prvih desetak dana priprema videćemo gde će nam trebati još pojačanja i sve ostale igrače koje budemo dovodili dovodićemo ciljano, a ne da popunjavamo broj. Sa pojačanjima koja su nam stigla sigurno smo jači nego jesenas, a sigurno ćemo dobro da se pripremimo za nastavak šampionata. Teorija govori da imamo šansu za ulazak u Ligu za šampiona i to ćemo pokušati da ostvarimo. Prvi kontrolni meč ćemo odigrati 20. januara, verovatno protiv naših juniora, oko priprema u Kopru imaćemo tri ili četiri jake utakmice, a za 10. februar je planirana generalna proba protiv Metalegea – istakao je trener Igor Janković.\n– Borcu je postalo svakodnevnica da duguje novac, da se potražioci stalno javljaju. Dugovi su ovom klubu kao nekom ručak i večera, ali šta je tu je. Gledali smo da u prelaznom roku prođemo što jeftinije, u tome smo uspeli, a kvalitetno smo se pojačali – tvrdi Kovačević.\n– Sigurno nećemo odustati od projekta „evropski Borac“ koji je ova uprava zacrtala dolaskom u klub. Međutim, to ne znači da Borac odmah prve sezone, posle povratka u Premijer ligu, ide na sam vrh tabele i plasman na međunarodnu scenu. U ovom prelaznom roku smo doveli kvalitetne igrače, nećemo stvarati pritisak da se u preostala četiri kola prvog dela prvenstva osvoji peto ili šesto mesto. Biće dobro ukoliko to uradimo, ali nam je prevashodni cilj da pripremamo ekipu za narednu sezonu, te da sa nekoliko pojačanja u letnjem prelaznom roku stvorimo tim koji će da se bori za sam vrh tabele i trofeje – istakao je Zeljković.\n– Bivšem kapitenu Borisu Raspudiću dugujemo oko 20.000 konvertibilnih maraka, a približnu sumu potražuje i Asmir Avdukić. Karić, Erić, Kukić i Suzuki nemaju potraživanja, a sa ostalima pregovaramo. Mislim da će ukupna cifra iznositi oko 50.000 KM – dodao je Zeljković.


Prognoze za 2012.: Plate rastu 4 odsto - Bizlife.rs\nPrognoze za 2012.: Plate rastu 4 odsto\n07:57 Beograd, 23/11/2011\nMinistarstvo finansija u utorak je objavilo novu projekciju osnovnih ekonomskih pokazatelja za 2012. godinu. Po njoj je očekivani rast – prepolovljen.\nNaime, prognozirano je da će realni rast bruto domaćeg proizvoda (BDP) biti 1,5 odsto, što je upola niža stopa od projekcije urađene u septembru ove godine. Manje ćemo prihodovati i od izvoza, koji se, sa prognoziranih 13,5 odsto, sada procenjuje na svega 10,2 procenta. Očekuje se, takođe, da će uvoz robe, izražen u evrima, biti niži od očekivanog: sa 8,8 odsto prognozirana stopa pala je na svega 5,5 procenata.\nIste su ostale samo očekivane stope inflacije na kraju perioda: 3,5 odsto.\nPenzioneri i zaposleni koji plate primaju iz budžeta u aprilu 2012. će dobiti četiri odsto veće prihode. To, praktično, znači da će penzioneri, u proseku, primiti oko 950 dinara više, a budžetski korisnici, gledano prema prosečnoj plati, oko 1.500 dinara veću zaradu. Međutim, uvećanje u oktobru, prema prognozama, iznosiće svega 0,9 procenata.\nKada je reč o prepolovljenoj proceni rasta BDP, na nju je prvenstveno uticalo pogoršanje međunarodnog ekonomskog okruženja, finansijska kriza i usporavanje ekonomskog rasta u zemljama evrozone. Takođe, i usporavanje priliva kapitala iz inostranstva i pad domaće i inostrane tražnje, zbog čega se očekuje i niži izvoz i uvoz.\npenzije bdp ministarstvo finansija Srbija


Raspisan javni poziv za prodaju mašina i opreme\n21.09.2017 09:59 | Srna\nBanjaluka - Gradska uprava Banjaluka raspisala je danas javni poziv za prodaju pokretne imovine - mašina, opreme i dijelova u Poslovnoj zoni "Ramići-Banjaluka", pribavljanjem pisanih ponuda.\nPoziv je otvoren do 6. oktobra, a predmet prodaje je pokretna imovina ukupne procijenjene vrijednosti 183.250 KM.\nOdobrena je prodaja linija luženja procijenjene vrijednosti od 9.580 KM, oprema za preradu hladno valjane trake u vrijednosti 25.696 KM, "energetika" /agregati, kompresori, razdeljnici, pumpe/ vrijednosti 77.402 KM, oprema mašinskog održavanja ukupne vrijednosti 8.390 KM i transportna sredstva vrijedna 12.240 KM.\nNa prodaju je i oprema restorana vrijedna 8.064 KM, materijal i oprema drvenog objekta procijenjene vrijedosti od 8.579 KM, brusne ploče vrijedne 2.310, elementi za vezu vrijednosti 4.540 KM, transportni cjevovod sa konstrukcijom vrijedan 22.332 KM i ostala oprema procijenjene vrijednosti 4.116 KM.\nPokretna imovina se prodaje u viđenom stanju, bez prava kupca na naknadnu reklamaciju na ispravnost, kompletnost i tehničke karakteristike.\nPokretna imovina koja je predmet prodaje nalazi se u Poslovnoj zoni "Ramići-Banjaluka", a zainteresovani ponuđači je mogu razgledati radnim danom od 11.00 do 14.00 časova u toku trajanja javnog poziva.\nSpisak pokretne imovine sa cijenom po stavkama i specifikacijom elemenata za vezu dostupan je na internet stranici grada, u kancelariji Odjeljenja za lokalni ekonomski razvoj i strateško planiranje i na portirnici Poslovne zone "Ramići-Banjaluka".\nSve dodatne informacije zainteresovani mogu dobiti u prostorijama Odjeljenja za lokalni ekonomski razvoj i strateško planiranje - Odsjek za saradnju sa investitorima i poslovnu zonu, te na broj telefona 051/220-280.


A. J. 7. februara 2020. 08:21\nSirijska protivvazdusna odbrana reagujući na izraelski vazdušni napad, zamalo je pogodila putnički avion Erbas 320 sa 172 putnika, koji je potom hitno sleteo u rusku vojnu bazu Hmejmim u Siriji, javila je ruska agencija RIA pozivajući se na rusko Ministarstvo odbrane.\nAvion je bio na ruti od Teherana do Damaska i pripremao se da sleti. Izraelski avioni ispalili su osam raketa vazduh-zemlja, prenosi TAS S.\n„Zamalo je izbegao „smrtonosnu zonu artiljerijske vatre. Samo zahvaljujući brzoj akciji kontrolora na aerodromu u Damasku i efikasnom radu automatizovanog sistema kontrole letenja, Erbas-320 je ispraćen iz opasne zone i pomoglo mu se da uspešno sleti na aerodrom u ruskoj bazi Hmeimim“, rekao je Konašenkov.\nEU: Tenzije i nepoverenje obeležile izveštajni period\nAmbasador Balov sa min. odbrane Iraka o politickoj situaciji\nNauseda: Finansiranje EU ne povezivati sa vladavinom prava


KOMUNALNA MILICIJA OD SADA NA BICIKLIMA! Vesić: Nova prevozna sredstva 4\t10\nPremijerka Srbije u Americi\n27.07.2018. 01:12h 27.07.2018. 00:33h\nO značaju saradnje Vojske Srbije i Nacionalne garde Ohaja, predsednica Vlade Srbije razgovarala je i sa kongresmenom Stajversom, koji je pripadnik Nacionalne garde Ohaja i koji je više puta posetio Srbiju u okviru zajedničkih vojnih aktivnosti dve zemlje\nVAŠINGTON - Predsednica srpske vlade Ana Brnabić u susretu sa senatorom Tomom Kotonom, članom Vojnog komiteta Senata i kongresmenom Stivom Stajversom istakla je da je njena poseta Sjedinjenim Državama odličan podsticaj daljem jačanju sveukupnih odnosa dve zemlje.\n"Srbija je posvećena nastavku unapređenja saradnje sa SAD", naglasila je premijerka.\nBrnabić i Koton složili su se da je vojno-vojna saradnja dve zemlje dobra, a posebno su istakli odličnu saradnju Vojske Srbije sa Nacionalnom gardom Ohaja, a u okviru Programa državnog partnerstva Srbije i Ohaja.\nO značaju saradnje Vojske Srbije i Nacionalne garde Ohaja, predsednica Vlade Srbije razgovarala je i sa kongresmenom Stajversom, koji je pripadnik Nacionalne garde Ohaja i koji je više puta posetio Srbiju u okviru zajedničkih vojnih aktivnosti dve zemlje.\nKogresmen Stajvers, koji će od početka sledeće godine preuzeti kopredsedavanje srpskim kongresnim kokusom od kongresmena Poa, rekao je da planira da pojača sastav i obim aktivnosti Kokusa, a Brnabićeva mu je zahvalila na posvećenoj saradnji i ličnom angažovanju na promociji tema od značaja i interesa za Srbiju.\nPosetu Sjedinjenim Američkim Državama predsednica vlade završila je izlaganjem u Međunarodnom republikanskom institutu i sastankom sa predstavnicima Američko-izraelskog komiteta za javne poslove.\nBrnabićeva je sa predstavnicima ovih organizacija razgovarala o procesu pristupanja Srbije Evropskoj uniji i ekonomskim reformama, kao i o prioritetima Vlade u vezi sa digitalizacijom, obrazovanjem, jačanjem institucija i vladavine prava.\nU okviru prve posete SAD u svojstvu predsednice Vlade, Brnabićeva je juče bila domaćin svečanosti u Kongresu SAD, organizovanoj povodom obeležavanja 100 godina od podizanja srpske zastave ispred Bele kuće.\nSvečanosti je prisustvovao i prvi potpredsednik Vlade i ministar spoljnih poslova Ivica Dačić.\nTokom posete SAD, od 23. do 26. jula, predsednica vlada imala je više značajnih susreta u Njujorku i Vašingtonu.\nOna se sastala s ministrom finansija SAD Stivenom Mnučinom, predsednikom Svetske banke Džim Jong Kimom i direktorkom MMF Kristin Lagard.\nPremijerka je posetila Njujoršku berzu, gde je razgovarala sa predsednicom Stejsi Kaningham, prvom ženom na čelu te institucije od osnivanja pre 226 godina.\nU Vašingtonu je razgovarala sa kongresmenima Tedom Poom i Emanuelom Kliverom, kopredsedavajućima srpskog kongresnog kokusa, sa senatorima Džejn Šahin i Džejmsom Rišom koji su članovi Spoljnopolitičkog komiteta Senata, kao i sa kongresmenom Majklom MekKolom, članom Spoljnopolitičkog komiteta Predstavničkog doma.\nRanije danas, Brnabićeva je razgovarala i sa senatorom Ronom Džonsonom, predsedavajućim Potkomiteta za Evropu Senata.\nPremijerka se u Njujorku sastala i sa predstavnicima Ist-Vest Instituta, kao i sa predstavnicima Udruženja srpskih preduzetnika, dok je danas u Vašingtonu imala sastanak sa članovima Poslovnog saveta za međunarodno razumevanje.\nAna BrnabićTom KotonSrbijaSADposetasaradnja


Vetroelektrane u Srbiji i strani investitori? - Prozori + Vrata\nEnergetska efikasnost Vetroelektrane u Srbiji i strani investitori?\nVetroelektrane u Srbiji i strani investitori?\nElektrane na vetar su veliki i složeni sistemi, a za njihovu realizaciju potrebno je odgovarajuće iskustvo i značajna ulaganja. Iz tog razloga gotovo sve vetroelektrane u Srbiji su inicirane od strane stranih investitora i finansirane u najvećoj meri stranim kapitalom. Takođe, kompletne turbine se uvoze, kao i najveći deo prateće opreme. Međutim, razvojem poslovanja u oblasti vetroenergetike, kao i otvaranjem tržišta robe i kapitala, uočeno je sve značajnije prisustvo domaćih kompanija i sredstava u izgradnji veroparkova.\nPre početka izgradnje svake vetroelektrane potrebno je izvršiti izbor mikrolokacije na kojoj će se vetropark graditi. U ovoj fazi neophodno je učešće lokalnih stručnjaka, zbog procene mogućnosti rešavanja imovinskih odnosa, priključenja na mrežu, pripreme pristupnih puteva, poznavanja režima zaštite prirode i rešavanja administrativnih poslova. U narednoj fazi, merenja energetskog potencijala vetra, domaće kompanije u potpunosti pokrivaju tržište Srbije. To podrazumeva pripremu terena za merenje, nabavku, montažu i održavanje odgovarajuće merne opreme, pribavljanje neophodnih dozvola i upravljanje celim procesom prikupljanja podataka. Nakon dve do tri godine ispitivanja lokaliteta, sledi faza izrade tehničke dokumentacije, a gde je opet poželjno prisustvo srpskih kompanija, zbog dobrog poznavanja domaćih tehničkih propisa. Od 2010. godine, od kada je sistem podsticajnih mera za OIE u primeni, više domaćih kopanija je pronašlo svoj interes u navedenim poslovima i pribavilo odgovarajuće međunarodne sertifikate.\nU Srbiji se ne proizvode vetroturbine. Međutim, novim razvojem industrijske proizvodnje u našoj zemlji konstatovano je da postoje fabrike koje proizvode delove opreme koaja se ugrađuje u vetroelektrane. Najbolji primer je proizvodnja elektro-generatora u Subotici, a koje koriste mnogi evropski proizvođači vetroturbina.\nPoznato je i da veliki proizvođači opreme za vetroelektrane investitorima nude izgradnju kompletnog vetroparka po principu „ključ u ruke“. Praktično, kompanija zainteresovana za izgradnju vetroparka, nakon pribavljanja građevinske dozvole, samo treba da obezbedi sredstva za izgradnju i sa proizvođačem vetroturbina sklopi ugovor o izgradnji. Sve ostalo je posao proizvođača opreme.\nPrethodni tekstPlise i Pietta komarnici – proizvodnja kompanije IDECO\nSledeći tekstKula Sunca – inspirisana tradicijom i kulturom\nSVETSKI STANDARD – SRPSKI BREND\nUnutrašnja vrata od stakla\navg 9, 2013\nPolikarbonat i pleksiglas – EURO-ROAL d.o.o.


Protiv mladog napadača koga želi pola Evrope okrenuli su se svi u Firenci, od predsednika kluba do navijača.\nVećina navijača u Firenci uverena je da odbija da produži ugovor, jer je spreman da pređe u redove Juventusa, kluba koji većina Toskanaca prezire. Vlahović je izviždan nakon očajnog izdanja Viola i poraza u Veneciji.\nU nedelju Fiorentina dočekuje Kaljari i veruje se da će deo navijača ponovo da izvređa Vlahovića, mada se priča o tome da će klub s onim najvatrenijim pristalicama pregovarati kako bi se suzdržali od vređanja svojih igrača.\nSada se pojavila i vest da Vlahović umalo nije isteran iz kuće. On mesečno plaća 5.500 evra za najam, a navodno je kasnio s plaćanjem rente i ostalih računa i ljudi koji održavaju vilu, pa je bio pred izbacivanjem.\nU poslednji čas je, navodno, reprezentativac Srbije izmirio dugovanja, pa nije morao da menja apartman, ali sve ovo je i te kako čudno s obzirom na to da je objavljeno u toskanskim medijima baš u trenucima kada je najviše kritikovan od strane navijača.


UJEDINjENE NACIJE NE UVAŽAVAJU BiH | SRNA\nUJEDINjENE NACIJE NE UVAŽAVAJU BiH\nBANjALUKA, 24. SEPTEMBRA /SRNA/ - Srpski član Predsjedništva BiH Milorad Dodik izjavio je da UN ne uvažavaju BiH i da je generalni sekretar UN Antonio Guteres morao da zna da nije bilo kolektivne odluke Predsjedništva BiH za odlazak predsjedavajućeg Predsjedništva BiH Željka Komšića u Njujork na sjednicu Generlane skupštine.\n"Zašto da mi uvažavamo ljude koji nas ne uvažavaju? Nije u pitanju uvažavanje mene, nego Predsjedništva BiH. Oni ne uvažavaju BiH", rekao je Dodik za RTRS.\nOn je napomenuo da uvijek u ovo vrijeme kada se održava Generalna skupština UN nikada Srbin nije bio predsjedavajući Predsjedništva BiH i da to "vješto koriste muslimani".\nDodik je istakao da je Komšić se u Njujorku susreo i sa Vjosom Osmani, predsjednikom samoproglašenog Kosova, koje BiH ne priznaje, što, takođe, predstavlja kršenje odluka u Predsjedništvu BiH.\n"To samo pokazuje da ne drži do BiH, nego do ličnog stava Komšića", rekao je Dodik.\nOn kaže da se Komšić ugodno osjeća sa Osmanijevom i crnogorskim predsjednikom Milom Đukanovićem, da se drže sastanci i da na visokom nivou priča samo o tome da su problem Srbija, Srbi i Republika Srpska.\n"Zato je najpametnije razići se i da svako radi svoj posao", naglasio je srpski član Predsjedništva BiH i ponovio da je moguć miran razlaz u BiH.\nDodik je istakao da je potpuno uvjeren da sloboda srpskog naroda ovdje zavisi od toga hoće li Republika Srpska biti nezavisna država.\nSrpski član Predsjedništva BiH je ponovio da je potrebna objektivna ocjena o broju stradalih Srba i Bošnjaka, odnosno istina o stradanju u Srebrenici, a ne da se satanizuju Srbi i neopravdano koristi termin "genocid".


Vučić: Srbija se oslanja na podršku Nemačke | Skandalozno\nPremijer Srbije Aleksandar Vučić: Srbija se na evropskom putu oslanja na podršku Nemačke\nPremijer Srbije Aleksandar Vučić izjavio je danas da se Srbija na evropskom putu oslanja na podršku Nemačke, a politički direktor Ministarstva spoljnih poslova Nemačke Andreas Mihaelis je rekao da su stabilnost na Balkanu i evropski put Srbije veoma važne teme.\nMihaelis je rekao i da Nemačka želi transparentno političko rešenje za migrantsku krizu, koje neće negativno uticati na zemlje koje migranti koriste kao tranzitne na putu ka zapadnoj Evropi.\nVučić i Mihaelis su na današnjem sastanku razgovarali o evropskom putu Srbije, migrantskoj krizi i bezbednosnoj situaciji na Zapadnom Balkanu.\nPremijer Srbije je naglasio da su evropske integracije strateški cilj Srbije.\nOn je izrazio zahvalnost i nemačkim privrednicima koji ulažu u Srbiji, čime je Nemačka postala ne samo jedan od najvećih investitora, već i jedan od najvećih poslodavaca u Srbiji. navedeno je u saopštenju Kancelarije Vlade Srbije za saradnju s medijima.\nVučić je dodao da je Srbija spremna da svoje aktivnosti po pitanju rešavanja migrantske krize uskladi sa evropskim preporukama.\nTema razgovora bila je i konferencija koja će, u okviru Berlinskog procesa, biti održana ove godine u Parizu.\nMihaelis se tokom posete Beogradu sastao i šefom srpske diplomatije Ivicom Dačićem, ministarkom za evropske integracije Jadrankom Joksimović i direktorom Kancelarije za Kosovo i Metohiju Markom Djurićem.\nBudite prvi sa komentarom na članku "Premijer Srbije Aleksandar Vučić: Srbija se na evropskom putu oslanja na podršku Nemačke"


Delta Maksi preuzeo Ela markete - Retail Serbia\nPrema ugovoru koji će danas potpisati Dragan Filipović, generalni direktor “Delta Maksi” grupe, i izvršni direktor “Napretka” Duško Blečić, “Delta” postaje vlasnik 51 odsto firme “Ela”, u čijem sastavu posluje 13 maloprodajnih objekata “Ela” marketa, od kojih je osam locirano u Boki Kotorskoj. Ostali “Ela” marketi nalaze se u kotorskom starom gradu, Škaljarima, Dobroti, Prčnju, Risnu i na Svetom Stasiji, kao i dva maloprodajna objekta u Radanovićima i Stolivu.\nInače, kompanija “Delta Maksi” prisutna je na crnogorskom tržištu od novembra 2007. godine i trenutno poseduje tri “Maksi” supermarketa, dva u Podgorici i jedan u Baru, kao i dve “Mini Maksi” prodavnice, u Podgorici i Sutomoru. Početkom oktobra biće otvoren i hipermarket i super “Maksi”, koji se nalaze u okviru šoping mola “Delta siti” u Podgorici. Planirano je dalje širenje trgovače mreže u Crnoj Gori. Do sada je na ovo tržište uloženo 43 miliona evra, a svakako najznačajnija investicija jeste izgradnja šoping mola.\n“Delta” planira značajne investicije i na tržištu BiH. U tamošnju maloprodajnu mrežu, preuzimanjem trgovinskog lanca “Tropik”, do sada je uloženo 35 miliona evra.


Kreativni sobičak - Butterfly Learning Centre\nU Butterfly Learning centru vrata Kreativnog sobička otvaraju se svakog vikenda.\nKreativni sobičak je mesto gde deca od 6 do 12 godina mogu da izražavaju svoju kreativnost na likovnim radionicama. Na ovom mestu deca uče kako da od onoga što imaju u kući, koristeći svoju maštu, prave razne stvari. Kreativni sobičak pruža deci mogućnost da, koristeći razne materijale iskažu svoj talenat iz sfere umetnosti ali i ostalih segmenata života, i tako razvijaju motoričke veštine, sposobnost koncentracije i razvijaju timski duh... Uz bogat program radionica, u segmentu koji se odnosi na raciklažu, deca stiču svest o važnosti čuvanja životne sredine, a osnovu, vezanu za likovno obrazovanje koju su dobili u svojim vrtićima ili školama, nadograđuje.\nSpecifičnost kreativnog sobička su likovne radionice na kojima se komunikacija odvija na engleskom jeziku, čime deca imaju mogućnost da u praksi koriste znanje jezika koji uče u školi, kao i radionice sa roditeljima, čime se produbljuje odnos roditelj - dete dok zajednički stvaraju neki od predmeta.\n„Kreativni sobičak“ je otvoren tri puta nedeljno – subotom od 17 do 19 sati, i nedeljom u dva termina od 11 do 13 i od 17 do 19 sati.\nPrijave su obavezne i to na e-mail adresu kreativnisobicak@gmail.com, preko fb stranice KREATIVNI SOBIČAK, ili na telefon 064/866 20 44.\nCena pojedinačne radionice je 800 dinara, dok za ceo mesec, 4x nedeljno 3000 dinara.


Početna Članci Analize Analize "Dina" kartica pod skenerom Brisela\nI pre nego što je ministar finansija Siniša Mali na šalteru Poštanske štedionice preuzeo svoju "dina" karticu, zvanični Brisel pokrenuo je pitanje da li će obavezno uvođenje nacionalne kartice ugroziti stranu konkurenciju, a to su "viza" i "master".\nEvropska komisija (EK) trenutno ocenjuje da li je Zakon o međubankarskim naknadama usklađen sa relevantnim zakonodavstvom Evropske unije, saznaje Istinomer u EK.\n"U kontaktu smo sa srpskim državnim zvaničnicima u vezi sa ovim propisom koji je, takođe, bio predmet rasprave na Pododboru za unutrašnje tržište i konkurenciju", rečeno je Istinomeru u EK.\nPrema našim saznanjima, sastanak Pododbora održan je 20. juna u Beogradu, a među prisutnima su bili i zvaničnici Narodne banke Srbije i Komisije za zaštitu konkurencije. Reč je o sastancima koji se redovno održavaju u okviru procesa pristupanja naše zemlje EU, na kojima je tema usklađenost naših zakona sa evropskom regulativom.\nNa tom sastanku predstavnici Evropske komisije pitali su nadležne iz Narodne banke Srbije da li su radili analize o tome hoće li besplatno izdavanje nacionalne kartice ugroziti konkurenciju. Nadležni iz centrale banke odgovorili su da jesu, kao i da narušavanja konkurencije neće biti.\nIsto pitanje zvaničnici EK uputili su predstavnicima Komisije za zaštitu konkurencije. Njihov odgovor bio je nešto drugačiji. Kako Istinomer saznaje, predstavnici Komisije istakli su da takva analiza još nije urađena i da će se efekti na konkurenciju videti tek kada nova mera stupi na snagu.\nKomisija je, naime, još prošle godine već dala pozitivno mišljenje na Predlog zakona o međubankarskom naknadama. Međutim, član devet kojim se uvodi obavezno izdavanje nacionalne platne kartice, javnost je prvi put videla 22. maja ove godine, kada je predlog zakona objavljen na sajtu Skupštine Srbije. Propis je, takođe, prošao javnu raspravu, ali je ovaj član kasnije dopisan. Na tu činjenjicu odmah je reagovala Američka privredna komora, u okviru koje postoji i odbor za bankarstvo.\n"Ovu priliku koristimo da ukažemo na zabrinutost povodom potencijalnih neželjenih efekata na: sprečavanje konkurencije na postojećem kartičarskom tržištu i podizanje barijera ulasku novim pružaocima ove usluge, ograničenje konkurencije u pogledu nepostojanja jednakih uslova za razvoj poslovanja svakog od učesnika na ovom tržištu, poštovanje pravila o kontroli državne pomoći, kao i pregovore sa Svetskom trgovinskom organizacijom i EU vezano za pristupanje u domenu finansijskih-platnih usluga", navodi se u protesnom pismu koje je Američka privredna komora uputila predsednici Narodne skupštine Maji Gojković i predsedniku Komisije za zaštitu konkurencije Miloju Obradoviću, a u koje je Istinomer imao uvid.\nZanimljivo je i da je ovaj dopis potpisala i Nacionalna alijansa za lokalni ekonomski razvoj (NALED).\nŠta ovde može biti sporno sa stanovišta konkurencije? To što su banke obavezne da samo jednog učesnika na tržištu (dina karticu) izdaju besplatno, dok za sve druge (viza i master) postoji opcija izdavanja, ali uz dodatni administrativni teret i veće troškove. Nacionalna kartica trenutno ima 13 odsto tržišnog učešća, a nametanjem ove obaveze automatski će je u svom novčaniku imati 100 odsto onih koji imaju i tekući račun.\nU ovom slučaju formalno će naknadno morati da reaguje i državna Komisija za dodelu državne pomoći. Jer, u Evropskoj uniji se kao državna pomoć definiše prednost koju je javna vlast u bilo kojoj formi selektivno dodelila jednom učesniku na tržištu.\nPrema našem zakonodavstvu, smatra se da je "državna pomoć svaki stvarni ili potencijalni javni rashod ili smanjeno ostvarenje javnog prihoda, kojim korisnik državne pomoći stiče povoljniji položaj na tržištu u odnosu na konkurente, čime se narušava ili postoji opasnost po narušavanje konkurencije" (Član 2, Zakon o kontroli državne pomoći). Dalje se u članu 11 tog propisa navodi i da je predlagač zakona, koji predstavlja osnov za dodelu državne pomoći, dužan da predlog zakona, pre upućivanja u Skupštinu, prijavi Komisiji i da za to dobije odobrenje. Ukoliko dođe do usvajanja propisa bez prethodnog odobrenja, Komisija za kontrolu državne pomoći ima obavezu pokretanja naknadne kontrole.\nOno što niko ne spori, pa čak ni bankari, je da obavezno uvođenje "dina" kartice može da utiče na konkurenciju da smanji cene svojih usluga. Guvernerka Jorgovanka Tabaković nekoliko puta je istakla da je cilj da se malim trgovcima smanji provizija, koja ide i do dva odsto, za korišćenje platnih kartica. U Evropskoj uniji su te naknade i do deset puta manje.\nFirma premijerkinog brata zarađuje na obradi "dine"\nNa uvođenju besplatne "dina" kartice zaradiće kompanije koje se bave procesingom, odnosno obradom transakcija. Jedna od njih je i kompanija "Čip kard", iza koje stoji kompanija "Aseko" u kojoj je jedan od direktora i Igor Brnabić, brat premijerke Ane Brnabić. Na dan 31. decembar 2017. godine, "Aseko" je u "Čip kardu" imao 92,51 odsto akcija. U vlasništvu Poštanske štedionice je 7,49 odsto. Prema podacima sa Beogradske berze, većinsko vlasništvo je sada u rukama kompanije "Pejten". Ipak, i ova firma je 100 odsto u vlasništvu kompanije "Aseko".\ndina karticaviza karticamaster karticaEvropska komisijaNarodna banka SrbijeJorgovanka Tabakovićkomisija za zaštitu konkurencijeamerička privredna komoraNALED


„Porodični dragulji“ privlačni velikim stranim fondovima - Biznis i Finansije\nHome\tTekstoviB&F Plus\t„Porodični dragulji“ privlačni velikim stranim fondovima\nby bifadmin 13. oktobra 2015.\nRob Irving je partner u Dentons-u, najvećoj advokatskoj firmi na svetu, prisutnoj u 125 kancelarija u više od 50 zemalja. Stručnjak je za oblasti spajanja i preuzimanja i Private Equity fondova, a njegova bogata karijera razvijana je u procesima privatizacije u Centralno-istočnoj Evropi i Turskoj i datira još od 1991. godine. Prva akvizicija u kojoj je učestvovao kao savetodavac bilo je preuzimanje češke Škode, a od tada je imao i dosta iskustva u sektorima telekomunikacija i medicinskih usluga.\nIrving je nedavno bio govornik na osmom godišnjem Forumu „Spajanja i preuzimanja kompanija i investicije Private Equity fondova u jugoistočnoj Evropi“, održanom u Beogradu.\nRob Irving: U Srbiji i ostalim zemljama bivše Jugoslavije, u toku su dve vrste trendova – vlade koje pokušavaju da privatizuju velike kompanije koje su ranije smatrane državnim „krunskim draguljima“, dok istovremeno neke od regionalnih investicionih grupa optimizuju portfolija kompanija koje su u njihovom vlasništvu, kako bi ih prodali i sredstva dobijena od tih prodaja uložili u novi biznis sa bržim rastom profita. Najbolji primer za takvu praksu je nedavna prodaja Tvornice duhana Rovinj hrvatske Adris grupe kompaniji British American Tobacco (BAT)\nBIF: Koji od tih „dragulja“ bi mogli posebno da budu zanimljivi velikim stranim ulagačima? Zašto su oni u poslednje vreme pojačali svoje prisustvo u regionu?\nRob Irving: Na drugim tržištima nije ostalo puno velikih kompanija za prodaju, već samo onih manje i srednje veličine, a u čitavom ovom regionu očekuje se da će za prodaju biti ponuđen veći broj velikih kompanija u naredne dve do tri godine. One će biti interesantne Private Equity fondovima, jednako kao i strateškim investitorima, jer je njihova akvizicija prilika da se zauzme značajan tržišni udeo, i da se ta tržišna moć iskoristi za njihovo restrukturiranje, kako bi postale efikasnije i ostvarivale veći profit.\nPostoji veliko interesovanje stranih ulagača – pre tri godine ovaj region nije bio na radaru velikih Private Equity fondova, ali sada je situacija drugačija. U međuvremenu su se desile neke velike akvizicije, kao što je kupovina SBB/Telemach-a od strane KKR-a, velikog konzervativnog fonda – to je bio signal ostalim potencijalnim ulagačima da obrate posebnu pažnju na ovaj deo sveta.\nBIF: Da li bi to njihovo zanimanje moglo da se ostvari i nekom eventualnom akvizicijom u bankarskom sektoru?\nRob Irving: Uvek je aktuelno pitanje da li su oni eventualno zainteresovani i za ovdašnji bankarski sektor. Vidite da je jedan od najvećih američkih fondova Apollo kupio NKBM, drugu po veličini slovenačku banku, što je ovom fondu omogućilo da izgradi platformu na osnovu koje može da se dalje širi kupovinom još neke banke na ovom prostoru. Posebno treba obratiti pažnju na neke zapadnoevropske i ruske banke koje su spremne da prodaju svoje podružnice zbog pooštrenih zahteva za obaveznu visinu kapitala na matičnom tržištu.\nDa li će onda doći trenutak i za prodaju srpske Komercijalne banke? Moglo bi se desiti, svakako, i ukoliko do toga dođe, očekujem da će potencijalni interesenti za njenu kupovinu pre biti Private Equity fondovi ili strateški investitori, nego neka od postojećih velikih banaka.\nBIF: Nakon propalog pokušaja prodaje Telekoma Srbije Telekomu Austrija, šta očekujete od procesa privatizacije nacionalnog telekoma u skorije vreme?\nRob Iriving: Može sa sigurnošću da se kaže da strateški ulagači u ovom sektoru, kao što su Deutsche Telekom, Austria Telekom i Orange u ovom trenutku nisu zainteresovani za kompaniju Telekom Srbija, za razliku eventualno od ruskog MTS ili Telekoma Slovenije. S druge strane, neki drugi veliki finansijski investitori i Private Equity fondovi su veoma motivisani za ovu opciju, kao što se videlo i u nedavnom neuspelom pokušaju prodaje baš Telekoma Slovenija, kada je najveći ponuđač bio britanski investicioni fond Cinven.\nMislim da bi privatizacija Telekoma Srbija lako mogla da se dogodi u narednih četiri do šest meseci.\nŠta se događa sa američkim dolarom?\nFrancuski Reno želi da otkupi Moskvič


Bošnjaci su u Podrinju svoji na svome i od njega ne odustaju | Poskok\nBošnjaci su u Podrinju svoji na svome i od njega ne odustaju\nPotpredsjednik bh. entiteta RS-a Ramiz Salkić danas se u Bratuncu sastao s predstavnicima Bošnjaka u političkom i javnom životu, kako bi razgovarao o efektima posljednjih javnih istupa Milorada Dodika, predsjednika RS-a.\n“Dodik je u svojim šovinističkim izjavama kazao kako Bošnjaci ponovno okupiraju Podrinje, aludirajući na to da ovaj dio Bosne i Hercegovine ne pripada Bošnjacima”, navodi se u saopćenju iz Salkićevog kabineta.\nTokom razgovora on je istakao da Dodikova politika “širenja mržnje, podsticanja na međunacionalnu netrpeljivost i diskriminaciju mora biti sankcionisana“.\n“Ta politika se godinama provodi, vješto se skrivajući iza nacionalnih interesa Srba i iza Srpske pravoslavne crkve”, smatra Salkić i naglasio da on i njegovi saradnici godinama upozoravaju “na pogubne i opasne aktivnosti koje provodi Milorad Dodik i Vlada bh. entiteta RS, a kojima se kroz podaničke medije i obrazovni sistem u ovom entitetu ta politika želi provesti do svih slojeva društva i u svim starosnim generacijama“.\n“Politička ideologija aktualnih vlasti RS-a temelj je opasne radikalizacije i pravoslavizacije ovoga entiteta”, naveo je entitetski potpredsjednik.\nKazao je da se takvim aktivnostima ugrožava dostignuti stepen stabilnosti, suživota, tolerancije i razumijevanja u ovom entitetu, ali i cijeloj BiH, koji se strpljivo, godinama gradio.\n“Sve što se na lokalnim nivoima uspjelo izgraditi, gdje su ljudi oslonjeni jedni na druge, gdje zajednički rješavaju probleme, Dodik svojim izjavama, izmišljotinama i postupcima pokušava uništiti i zatrovati dobre odnose među narodom. Zato, očekujemo da pravosudne institucije rade svoj posao, da reaguju i sanckionišu necivilizacijske postupke, kako ovaj štetni proces, koji vodi Milorad Dodik, ne bi otišao predaleko, nakon čega bi bilo kasno za bilo kakve reakcije”, stoji u Salkićevom saopćenju.\nOHR i Vijeće za implementaciju mira (PIC) imali su, kaže se dalje u saopćenju, elemenata, kao i domaće pravosuđe, da i ranije reaguju na antiustavne aktivnosti vlasti u entitetu RS, ali su to propustili.\n“Zbog toga imamo dalje korake u izazivanju mržnje i netrpeljivosti prema Bošnjacima i državi BiH od strane vlasti u ovom entitetu. Jedan od krajnjih ciljeva vlasti u ovom entitetu je radikalizacija Bošnjaka pod pritiskom nepravde, diskriminacije i svakodnevnog javnog linča”, naveo je Salkić.\nBošnjaci su, istakao je, svoji na svom u Podrinju i cijeloj Bosni i Hercegovini.\n“Mi smo bili većinski narod u Podrinju, sve do agresije, do etničkog čišćenja i Genocida koji su počinjeni od 1992. do 1995. godine. U Srebrenici nas je živjelo 75 posto, u Bratuncu 64 posto, u Zvorniku 59 posto, u Vlasenici 61 posto… Mi smo danas ponovo svoji na svom, i uprkos svemu, čvrsto i zauvijek opredijeljeni za gradnju mira i suživota. Drina je naša rijeka, a ovo je naša zemlja, zemlja naših pradjedova od koje nikada i ni pod kojim uslovima nećemo odustati. Oni koji nas nazivaju okupatorima, pozivaju na ponovni progon Bošnjaka i baštine ideologiju ratnih zločinaca i zbog toga trebaju biti konačno kažnjeni. Mi smo tu da živimo u miru sa drugima, svjesni da sistem u koji smo se vratili nije prijateljski raspoložen prema nama, ali smo svjesni da će se to vremenom morati promijeniti”, naveo je Salkić.\nBošnjake je pozvao da, kako je kazao, ne nasjedaju na provokacije kojih je svaki dan na pretek, nego da budu posvećeni sebi, svojim porodicama i svom radu, potpuno svjesni poruka i okruženja u kojem žive.\n“Naša su očekivanja da će OHR i Vijeće za implementaciju mira (PIC), koji su zaduženi za praćenje provedbe Dejtonskog sporazuma, ali sankcionisanje negativnih i štetnih pojava koje nas vraćaju unazad, zajedno sa domaćim pravosudnim institucijama, konačno reagovati. To im je i obaveza”, izjavio je danas u Bratuncu potpredsjednik Salkić.


Joksimović: Pregovarački tim će biti redefinisan zbog nove metodologije EU - European Western Balkans\nAutor EWB 05. 11. 2020. 05. 11. 2020.\nBEOGRAD – Ministarka za evropske integracije Jadranka Joksimović izjavila je danas da je ovogodišnji izveštaj Evropske komisije za Srbiju registrovao određeni napredak u većini pregovaračih poglavlja, najavljujući da će zbog nove metodologije EU “Pregovarački tim Srbije biti malo prestrojen”, prenosi FoNet.\nOve godine nije otvoreno nijedno poglavlje, ali imamo još dva meseca, poručila je Joksimović na sednici skupštinskog Odbora za evropske integracije i dodala da je pitanje šefa Pregovaračkog tima naglašeno kao važno u izveštaju Evropske komisije.\n“Gledaćemo da Pregovarački tim malo prestrojimo, jer čuli ste da imamo novu metodologiju i ona zahteva redefinisanje tima u smislu fokusiranja na klastere”, kazala je Joksimović.\nOna je istakla da je u svakom od klastera Srbija otvorila više pregovaračkih poglavlja, pa se od Evropske komisije očekuje objašnjenje kako će se to vrednovati i dodala da je zato rekla da očekuje da se do kraja godine održi Međuvladina konferencija.\n“To nije više samo radi otvaranja poglavlja, već revizija šta je učinjeno, predstavljanje očekivanja Evropske komisije, kao i to da zemlja predstavi šta planira u narednoj godini. Čak i ako ne otvorimo nijedno od pet pripremljenih pregovaračkih pozicija, dobro je da intenziviramo rad kako bismo otvorili klaster i tako pojačali učešće Srbije u sektorskim politikama EU”, rekla je Joksimović.\nPrema njenim rečima, spremne su pozicije za Poglavlje 2 (Sloboda kretanja radnika), Poglavlje 3 (Pravo poslovnog nastanjivanja), Poglavlje 14 (Transportna politika), Poglavlje 21 (Transevropske mreže) i za Poglavlje 27 (Zaštita životne sredine), a radi se na poglavljima 10 (Informaciono društvo i mediji) i 28 (Zaštita potrošača i zdravlja). Srbija je od jula 2015. godine do danas otvorila 18 od 35 poglavlja.\n“Evropske integracije su proces za društvo, taj proces vodi Vlada Srbije, a Srbija je jedina pristupajuća zemlja koja je formirala Ministarstvo za evropske integracije i to je dokaz trajne opredeljenosti i posvećenosti tom procesu”, rekla je Joksimović i dodala da je jedan od ciljeva njenog rada jačanje saradnje sa Skupštinom Srbije i resornim odborom, koji je imao nadzornu ulogu i u prošlom sazivu.\nOna je poručila da evropske integracije nisu tehnokratski proces, već politički proces.\nJoksimović je dodala da je Srbija takođe u procesu programiranja projekata prekogranične saradnje za period 2021 – 2027.\n“Uvek je u fokusu političko-Briselski sporazum, vladavina prava. Nema dileme da će Srbija, u momentu stupanja u članstvo, u potpunosti morati da uskladi svoju spoljnu i bezbednosnu politiku sa Evropskom unijom”, navela je Joksimović-\nPredsednica Odbora za evropske integracije Elvira Kovač izjavila je da je na skupštinskom kolegijumu, pre dva dana, dogovoreno da se uspostavi kontakt sa resornim ministrima i da će se Odbor “intenzivnije uživeti” u svoju kontrolnu ulogu. Izveštaji se očekuju na tri meseca, kazala je Kovač.\nElvira KovačJadranka JoksimovićMinistarstvo za evropske integracijeOdbor za evropske integracijePregovarački tim


Pranje novca poskupljuje nekretnine u gradovima na zapadnom Balkanu – Bankar.me\nMay 18, 2021 Članci, CRNA GORA, NEKRETNINE, SVE VIJESTI Leave a comment\nSektori nekretnina i građevine koriste se za pranje ilegalnog novca od trgovine drogom i trgovine migrantima na zapadnom Balkanu, što dovodi do povećanja cijena nekretnina, navodi se u izvještaju Globalne inicijative protiv transnacionalnog organiziranog kriminala.\nPranje novca putem građevinskih i nekretninskih poslova “popularno je jer je i dalje relativno lako i može apsorbovati velike količine kapitala”, kaže se u izvještaju “Spot cijene: Analiza tokova ljudi, droge i novca na zapadnom Balkanu“, prenosi bne intellinews.\nImovina “može biti mjesto za čuvanje značajne količine kapitala, potencijalno povećati vrijednost i poboljšati kvalitet načina života kriminalaca”, kaže se u izvještaju. Ukazuje se na ranija istraživanja koja su pokazala da ulaganja u izgradnju i nekretnine “imaju dugu istoriju apsorbovanje ilegalnih prihoda na zapadnom Balkanu, s obzirom na to da je taj sektor i ekonomski značajan i loše regulisan”.\n– Prepoznaje se da je stambena imovina u riziku više od komercijalne imovine zbog svog prometnog potencijala, navodi se. – U stvari, mnoga su tržišta nekretnina u regionu iskrivljena opranim novcem, jer kriminalci vještački pokreću cijene. Iako su cijene nekretnina pale u cijelom regionu 2020. godine zbog [coronavirusa] COVID-19 … mnoga su mjesta i dalje imala dobit od 2017. godine.\nTakođe u regionu postoji značajna trgovina drogom, koja je i izvor i tranzitni put za opojne droge. Albanija je dugo bila važno mjesto za proizvodnju kanabisa, uprkos naporima vlade da ga ukloni, a sve veće količine droge sada se proizvode u Bosni, Sjevernoj Makedoniji i Srbiji. Povrh svega, Zapadni Balkan je glavna tranzitna regija za promet kanabisa, heroina, kokaina i sintetičkih droga. Posljednje se proizvode i u regionu, uglavnom u Srbiji.\n– Uprkos značajnim operativnim troškovima, organizirani kriminal i ilegalna trgovina legalnom i ilegalnom robom nesumnjivo svake godine generišu milijarde eura nezakonitih globalnih finansijskih tokova koji se usmjeravaju u inostranstvo, peru u lokalnim privredama ili reinvestiraju u druge kriminalne aktivnosti, kaže se u izvještaju.\nPrema procjeni Kancelarije Ujedinjenih nacija za droge i kriminal (UNODC), pranje novca čini oko 2,7% globalnog BDP-a ili 1,6 biliona USD. Međunarodni monetarni fond (MMF) navodi da opravni novac ukupno čini između 2% i 5% globalnog BDP-a. Primjenjujući ove postotke na zapadnom Balkanu, svake bi se godine opralo između 1,8 i 4,6 milijardi eura.\nPOJMOVICijene nekretnina Pranje novca\nPrevious Male šanse da se država obešteti zbog davanja stanova\nSljedeći Budva dobija dva nova turistička kompleksa – Beogradska Amia planira gradnju devetospratnog hotela sa apartmanima, a Alianz group apart hotel iznad Miločerskog parka\nCijene stanova u EU najviše u posljednjih 14 godina


Rom tužio BiH sudu u Strazburu | Glas javnosti\nPočetna > Svet > Rom tužio BiH sudu u Strazburu\nSARAJEVO - Rom Dervo Sejdić izjavio je da je Evropskom sudu za ljudska prava u Strazburu tužio Bosnu i Hercegovinu, jer BiH nije sprovela odluku tog suda da mu omogući da se kandiduje za člana Predsedništva države, jer je pripadnik romske manjine.\nEvropski sud za ljudska prava je u decembru odlučio da Ustav BiH mora biti promenjen, jer je diskriminatorski u odnosu na manjine, pošto im ne omogućava da se kandiduju za parlament i Predsedništvo države. Prošle godine su Sejdić i Jevrejin Jakob Finci tužili BiH zbog kršenja ljudskih prava, javlja AP.\nSejdić je rekao da vlasti u BiH nisu sprovele odluku Evropskog suda za ljudska prava, zbog čega je ponovo podneo tužbu i traži odštetu. Ustav BiH određuje da članovi Predsedništva države moraju biti predstavnici Muslimana, Srba ili Hrvata.


Sedmi dan protesta na prelazima Brnjak i Jarinje - Radio Kosovska Mitrovica\nSedmi dan protesta na prelazima Brnjak i Jarinje\n26. September 2021, 06:51\nGrađani severa Kosova sedmii dan protestuju zbog odluke Vlade Kosova o ukidanju tablica sa gradovima Kosova koje izdaje MUP Republike Srbije i uvođenju probnih tablica za vozila iz centralne Srbije.\nNoć je protekla mirno, a i danas se nastavljaju mirni protesti, javlja naš reporter sa lica mesta.\nOkupljeni građani traže povlačenje specijalnih jedinica policije i ukidanje odluke o registarskim tablicama.\nPredsednik Evropskog saveta Šarl Mišel pozvao je na deeskalaciju tenzija na severu Kosova i Metohije, a Beograd i Prištinu da nastave pregovarački proces.\nPremijerka Ana Brnabić rekla je iz Njujorka, u uključenju za RTS, da je u razgovorima čula da je više nego očigledno da je Srbija spremna na dijalog i da je očigledno da Priština nije. Pitali su me šta može da se uradi – ja sam rekla dijalog, navela je premijerka.


Fasade i završni radovi | Fermax | Beograd\nSpecijalizovani za sve vrste fasadnih sistema\nIzvođenje fasade vrši se uz primenu najnovije opreme, pa čak i mašinsku izradu fasada, čime se skraćuje vreme izrade i postiže garantovani kvalitet. Koristimo proverene materijale vrhunskih proizvođača i sprovodimo kontrolu tokom celog procesa izvođenja, tako da investitor može biti siguran u krajnji rezultat radova.\nPartnerski odnos, koji smo razvili sa proizvođačima materijala, omogućava nam da stalno uvodimo nova, kvalitetnija rešenja i primenjujemo nove materijale i odgovarajuće tehnologije primene. Investitori se rado odlučuju da nam povere i ostale završne radove koji su kompatibilni sa našim delokrugom izvođenja.\nZahvaljujući brojnim prethodno uspešno realizovanim projektima, razvili smo bliske kooperativne odnose sa velikim brojem malih kompetentnih podizvođača koji mogu da se uključe u proces izvođenja i već rade po striktnim procedurama propisanim od strane Fermax-a. U slučaju da projekat svojim obimom i zahtevima prevazilazi Fermax kapacitete, uz nadzor našeg tima za superviziju projekta, u mogućnosti smo da zajedničkim snagama izvedemo i najzahtevnije projekte u zadatim rokovima.\nInvestitori sarađuju sa nama i nakon završetka radova, čime obezbeđujemo dug vek fasada, zadovoljstvo investitora i vremenom, veliku porodicu zadovoljnih klijenata.\nETICS (termoizolacione kontaktne fasade)\nVentilisane fasade (aluminijumski kompozitni paneli, kamene ploče, veliko-formatna keramika, HPL paneli, eternit ploče, ploče od recikliranog stakla, aluminijumske mreže, stakleni mozaik...)\nFasade sa klinker listelama\nDekorativne fasadne tehnike\nOrnamentalne fasade (fasadna plastika od cementnog maltera, veštačkog kamena, recikliranog stakla)\nFermax je sertifikovani izvođač fasada. To znači da radove izvodimo na adekvatan način, predviđen od strane proizvođača, što nam omogućava da po završetku radova, u saradnji sa proizvođačem materijala izdajemo garancije na izvedene radove.\nUkoliko se investitor opredeli za izvođača koji ima sertifikat, onda može biti siguran da će, uz finansijsku garanciju izvođača, i proizvođači učestvovati svojim brendom i iskustvom u otklanjanju eventuanih nedostataka, koji se pojave u garantnom roku, a nisu nastali krivicom investitora.


Neprevaziđenu lepotu mora, ustreptalost njegovih dubina i lekovitost čudesnih algi, na ove naše prostore donela je jedna žena, gospođica Božen Žumbor - vlasnik i direktor kompanije BOŽEN COSMETICS.\nSvoje menadžersko umeće gospođica Bozen već 20 godina uspešno plasira, dopunjujući svoj program LEPOTE I ZDRAVLJA na više od 50 prodajnih mesta u Srbiji, Republici Srpskoj, Crnoj Gori, Makedoniji, Bosni i Hercegovini... Poslovnih planova ima mnogo, a do tada poruka gospođice Bozen bi bila: Budite zdravi, lepi, uživajte u prirodi, ljudima, uzivajte u sebi, a mi ćemo Vas negovati onim što je najbolje i što nam daruje priroda.\nKompanija BOŽEN COSMETICS već 20 godina uspešno posluje kao lider algeologije u oblasti kozmetike i dijetetike.\nDobro poznata izvan granica naše zemlje svoj poslovni moto izgradila je kroz kvalitet poslovanja, visoko edukovan menadžment iz različitih oblasti.\nUspeh BOŽEN COSMETICS eksperti menadžmenta objašnjavaju pravilnim izborom proizvoda, profilisanom poslovnom filozofijom, izgrađenom kompanijskom korporativnom kulturom.\nMoto gospođice Božen je: Uradi najbolje, rizikuj, dodirni nedodirljivo, uzmi iz prirode sve što ćes joj vratiti kao zdrava, negovana i zadovoljna osoba na ličnom i poslovnom planu.\nBOŽEN COSMETICS sarađuje sa najpoznatijim fabrikama iz Holandije, Francuske, Danske i Japana.\nČuveni proizvodi, autorski kreirani: Turbo Šlank, Čudesna rukavica za skidanje šminke, Čaj od ljubičastih algi i još 80 proizvoda, koriste se u svetu show biznisa, u Evropi i Americi. Kompanija u svojih preko 50 prodavnica plasira u ovom trenutku više od 80 proizvoda.\nU savetovalištima BOŽEN COSMETICS radi 12 lekara (dijetetičari, dermatolozi...), koji pomažu da zdravstvena nota svih proizvoda bude pre svega u funkciji zdravlja i lepote. 370 zaposlenih u BOŽEN-u redovno prolaze edukativne programe, upotpunjujući svoja znanja u oblasti algeologije, menadžmenta i poslovne kulture.\nBOŽEN COSMETICS kao kompanija brižljivo neguje svoj imidž ne zaboravljajući druge: bolesne, siromašne, talentovane. Gospoda Božen je proglašena kao veliki humanista DONATOROM GODINE.\nZahvaljujući njenoj pomoći koju već deceniju posvećuje humanitarnim akcijama, veliki broj dece iz domova živi bolje i kvalitetnije i svoj JUBILEJ - 10 GODINA posvetila je deci i sva novčana sredstva uputila domovima za nezbrinutu decu. Ukupne donacije kompanije BOŽEN COSMETICS urgoženoj deci u 2001-oj godini iznose preko 50.000 dm.\nDuga je lista pomoći dečijim domovima, bolnicama, fondovima, školama, deci i drugim pojedincima u nevolji koji su od Božen Cosmetics dobili veliku pomoć i poklone. Sponzor je mnogih manifestacija u oblasti kulture i donator je mnogih akcija, a njeni poslovni poduhvati su uvek praćeni u svim medijima, gde je često dragi gost.\nMnogobrojne nagrade, povelje, priznanja krase prostorije Kompanije Božen Cosmetics.


Devizne rezerve NBS 9,33 milijarde evra u aprilu | Kamatica\nPočetna > vest > Devizne rezerve NBS 9,33 milijarde evra u aprilu\nDevizne rezerve NBS 9,33 milijarde evra u aprilu\nTekst objavljen: 12.05.2016 9:51\nDevizne rezerve Narodne banke Srbije iznosile su na kraju aprila 9,33 milijarde evra, što je za 162,9 miliona evra manje u odnosu na nivo iz marta ove godine, saopšteno je danas iz NBS.\nUkupne devizne rezerve obezbeđuju pokrivenost novčane mase (M1) od 230 odsto i šest meseci uvoza robe i usluga, precizira se u saopštenju.\nNeto devizne rezerve (ukupne rezerve umanjene za devizna sredstva banaka po osnovu obavezne rezerve i drugim osnovima) na kraju aprila su iznosile 7,75 milijardi evra, i manje su za 129 miliona evra nego u martu.\nIz deviznih rezervi se u aprilu odlilo 160 miliona evra kroz intervencije NBS prodajom deviza na međubankarskom deviznom tržištu, dok je 101,1 milion evra "otišao" na plaćanje obaveza prema inokreditorima i smanjenja devizne obavezne rezerve banaka.\nPored toga, 12,4 miliona evra su činili rashodi za otplatu poslednje rate glavnice duga MMF-u na ime iskorišćenih sredstava u okviru stand-by aranžmana iz 2009. godine, za servisiranja stare devizne štednje, i izdaci po ostalim osnovima.\nVeći prilivi u devizne rezerve ostvareni su po osnovu korišćenja kredita i od donacija u ukupnom iznosu od 42,1 milion evra, a 68,5 miliona evra NBS je ostvarila uspešnim upravljanjem deviznim rezervama u proteklom mesecu, i po osnovu ostalih povećanja.\nObim trgovine devizama na međubankarskom deviznom tržištu u aprilu iznosio je 488,2 miliona evra i bio je za 135,1 milion manji nego u prethodnom mesecu. U prva četiri meseca ove godine u međubankarskoj trgovini realizovano je ukupno 2,47 milijardi evra.\nDinar je u aprilu nominalno aprecirao prema evru za 0,2 odsto, a Narodna banka Srbije je u tom mesecu intervenisala na međubankarskom deviznom tržištu kupovinom 10 miliona evra i prodajom 150 miliona evra u cilju ublažavanja preteranih dnevnih oscilacija kursa.\nnbs devizne rezerve MMF međubankarsko devizno tržište


Bela kuća o Putinovom predlogu za javnu diskusiju: Bajden je sutra zauzet - Sputnjik Srbija\n19:39 18.03.2021 Preuzmite kraći link\nMinistarstvo spoljnih poslova Rusije već je počelo pripreme za organizaciju javne diskusije ruskog lidera Vladimira Putina i američkog predsednika Džozefa Bajdena. Međutim, Bela kuća je saopštila da je Bajden sutra zauzet.\nBela kuća je navela da za sada ne može saopštiti kada će američki predsednik Džo Bajden moći u narednim danima da razgovara sa ruskim liderom Vladimirom Putinom.\n„Predsednik je već razgovarao sa Putinom… Mi održavamo kontakte sa ruskim liderima, članovima ruske vlade na svim nivoima. Nemam šta da vam kažem, što se tiče budućih razgovora. Predsednik će sutra biti u Džordžiji i biće veoma zauzet“, rekla je portparolka Bele kuće Džen Psaki.\nPodsetimo, Putin je predložio američkom predsedniku javnu diskusiju sutra ili u ponedeljak, pošto je za vikend na odmoru u tajgi.\nDo eskalacije napetosti u odnosima između dve države došlo je nakon oštre izjave američkog lidera Džozefa Bajdena na račun ruskog kolege Vladimira Putina kojeg je nazvao „ubicom“.


Pusić se zalaže za normalne odnose Kosova i Srbije - Radio Slobodna Evropa\nVijestiRaspored emisijaProgramiPodcastKako nas slušatiFrekvencije u BiHFrekvencije u SrbijiFrekvencije u Crnoj Gori Pojma nema, a svira Sjećanje na budućnost Protest prosvjetnih radnika u Sarajevu Sedmica u slikama: 12.- 18. maj 2013. Stranica TV LibertyRSE na YouTube-uFoto galerijeVideo Vijesti Pusić se zalaže za normalne odnose Kosova i Srbije Printajte Veličina slova - + 05.10.2012 Ministarka vanjskih poslova i europskih integracija Hrvatske Vesna Pusić izjavila u Prištini da njena zemlja podržava normalizaciju odnosa Kosova i Srbije. Posle susreta sa ministrom vanjskih poslova Kosova, Enverom Hodžajem, Pusić je rekla da je pitanje statusa Kosova za Hrvatsku završena stvar, dok je govoreći o odnosima sa Srbijom, kazala kako je Hrvatska svesna šta znači normalizacija odnosa Kosova i Srbije.\n"Hrvatska je zainteresovana da bude stabilnosti u regionu", rekla je ona.\nHodžaj je zahvalio Hrvatskoj na priznanju, ali i podršci koju je dala Kosovu i najavio potpisivanje sporazuma o pitanjima evropskih integracija.\n"Proces integracija i uspjeh Hrvatske u tome su stvorili novi trenutak inspiracije i dobar su primjer da i druge zemlje Balkana mogu da se kreću ka evropskim integracijama. Verujem da ćemo u budućnosti imati velike koristi od hrvatskih iskustava u oblasti evropskih integracija", kazao je Hodžaj.\nKosovski šef diplomatije je najavio i posetu premijera Kosova Hašima Tačija Hrvatskoj tokom novembra čiji će cilj biti jačanje ekonomskih odnosa.\nVesna Pusić u Prištini učestvuje na konferenciji Partnerstvo za promjene- jačanje položaja žena, koju organizuje predsjednica Kosova Atifete Jahjaga.


Predsjedavajući Predsjedništva Bosne i Hercegovine Milorad Dodik danas je, nakon sastanka sa nadležnim ministrima u BiH u vezi sa ponudom Turske za izgradnju mreže autoputeva u BiH, izjavio da je usaglašena jedinstvena trasa koja će biti formalno predložena turskim vlastima.\n"Zahvaljujući naporima svih, usaglasali smo da ta trasa ide od Rače, preko Bijeljine, Brčkog, od Lončara prema Tuzli i spušta se prema Sarajevu, ide preko Pala, Rogatice, Višegrada i tu se pravi konekcija za Goražde", rekao je Dodik novinarima.\nOn je dodao da će se sve to uklopiti u ono što se već radi u bh. entitetu Republika Srpska.\n"Ovo je veliki investicioni poduhvat. Preliminarno se govori o tri milijarde eura, sa nekoliko desetina tunela, mostova... Bilo je neophodno da utvrdimo jedinstvenu trasu", naveo je Dodik.\n"Ukoliko trasa od Gradiške preko Doboja dalje prema Sarajevu, Višegradu, Nišu i Srbiji bude stavljena u funkciju u profilu autoputa, put od Ljubljane do Soluna bio bi kraći za 200 kilometara i tu je ta razvojna šansa. Države moraju da prave puteve jer velikim putevima ljudi dolaze, a malim putevima odlaze. Moramo da pravimo autoputeve", poručio je Dodik.


Novi zglobni autobusi na ulicama Beograda - Dan u Beogradu\nNaslovna » BG servis » Novi zglobni autobusi na ulicama Beograda\nGradonačelnik Beograda Dragan Đilas prisustvovao je prezentaciji 25 novih zglobnih autobusa domaćeg proizvođača „Ikarbus“ u autobuskom pogonu GSP-a na Novom Beogradu.\nPosle prezentacije gradonačelnik Đilas, direktor za infrastrukturu Evropske banke za obnovu i razvoj Tomas Majer i direktor GSP „Beograd“ Mileta Radojević potpisali su mandatno pismo o realizaciji programa obnove voznog parka Beograda, koji podrazumeva nabavku 400 novih autobusa.\nGradonačelnik je zahvalio Evropskoj banci za obnovu i razvoj na poverenju koje ima u grad Beograd i u ljude koji ga vode.\n– Reč je o 85 miliona evra, što je velika investicija. Kupićemo zglobne autobuse, uz njih i solo, očekujemo da u junu bude raspisan tender i da najmanje 100 novih autobusa stigne u decembru. Sa 32 autobusa koje kupujemo od „Ikarbusa“, to već garantuje bolji prevoz svim građanima ove godine, a maksimalno dobar prevoz naredne. To je posledica hrabrih i teških odluka kao što je novi sistem naplate karata – rekao je Đilas.\nKako je istakao gradonačelnik, zadatak je da sledeće godine tokom leta sva vozila budu klimatizovana, da imaju adekvatno grejanje zimi, i „da svako ko plaća kartu u Beogradu, ima za to kvalitetan prevoz“.\n– U prethodne dve godine nabavljena su 83 nova trolejbusa, 30 novih tramvaja, deset novih autobusa na gas, a danas je prispela isporuka iz „Ikarbusa“ od 25 zglobnih autobusa koji su takođe nabavljeni sredstvima grada. Ugovorena je nabavka 20 minibusa i sledi ugovaranje nabavke od 32 zglobna autobusa. Sve ove nabavke i ovih 400 novih autobusa, kada bude realizovano mandatno pismo naknadnim potpisivanjem ugovora, predstavljaće obnovu voznog parka za skoro 50 odsto ukupnog broja vozila GSP-a – precizirao je Radojević.\nOn je naglasio da GSP „Beograd“ ima više od 6.200 zaposlenih, više od 1.200 voznih jedinica i sa svojim kapacitetima i veličinom predstavlja jedno od najvećih preduzeća u ovom delu Evrope.\nU 2010. i 2011. godini obnovljen je tramvajski i trolejbuski vozni park nabavkom 83 nova trolejbusa i ugovaranjem isporuke 30 tramvaja (isporuka će biti završena tokom 2012). Tokom ove godine planirana je i značajna obnova autobuskog voznog parka, što je preduslov za realizaciju povećanja prevozne ponude i pouzdanosti rada sistema. Osim deset solo autobusa na prirodni komprimovani gas koji su početkom godine stigli u GSP i pušteni u saobraćaj, danas je autobuski podsistem obogaćen sa još 25 zglobnih autobusa domaćeg proizvođača „Ikarbus“.\nSva vozila će posedovati motore koji će ispunjavati Euro 5/EEV norme emisije štetnih gasova. Biće opremljena najsavremenijom opremom, niskopodna, opremljena rampama za ulaz hendikepiranih lica, a putnički prostor će biti klimatizovan, što će doprineti većem komforu putnika.\nU narednim godinama planirano je dalje povećavanje broja autobusa sa pogonom na KPG, a u pogonu „Karaburma“ biće sagrađena moderna stanica za punjenje ovih vozila. (Beoinfo)\nTagovibg servis dub gsp saobraćaj\nPrethodni Dopuna BusPlus kartica za maj 2012.\nSledeći Izbor za najbolju didaktičku igračku


FoNet portal :: Pretraga / tagId=28809\nTag: predsednik, Pogodaka: 1143\nPredsednik Izvršnog odbora Demokratske stranke (DS) i budući narodni poslanik Srđan Milivojević najavio je danas na konferenciji za medije da će poslanička grupa DS zatražiti da Skupština Srbije formira Anketne odbore za afere "Belivuk - Hrkalović", "Jovanjica" i prisluškivanja opozicionih aktivista.\nPredsednik Skupštine Srbije Ivica Dačić poručio je danas da je pozicija Srbije prema ratu u Ukrajini od prvog dana jasna i čista i zvanični Beograd ne odustaje od principa međunarodnog prava, poštovanja suvereniteta i teritorijalnog integriteta međunardno priznatih država - i Ukrajine i Srbije.\nHongkong je danas pod strogim merama bezbednosti dok obeležava 25 godina od primopredaje vlasti Pekingu, a ceremoniji prisustvuje kineski predsednik Si Đinping kojem je ovo prvo putovanje van centralne Kine od početka 2020. godine, odnosno od izbijanja pandemije korona virusa.\nMinistar unutrašnjih poslova Srbije Aleksandar Vulin pozvao je danas predsednika Srbije Aleksandra Vučića "da ne poklekne pred licemerjem Evropske unije" i upitao ga koliko još laži treba da stigne iz Brisela pre nego se država odluči da upita građane da li, pored vojne neutralnosti, žele i političku neutralnost.\nPredsednik Skupštine Srbije Ivica Dačić izjavio je danas da jedini pravi put za postizanje održivog dogovora između Beograda i Prištine predstavljaju dijalog i kompromis i da Beograd ostaje u potpunosti posvećen dijalogu i spreman je za njegov nastavak.\nVučić najviše na internetu\nNajkorišćeniji heštegovi na Tviteru u predizbornoj kampanji bili su #vucic, #srbija i #sns, rečeno je danas na predstavljanju rezultata analize koju je sprovela Share fondacija.\nĐinping stigao u Hongkong\nKineski predsednik Si Đinping doputovao je danas u Hongkong, kako bi sutra prisustvovao jubileju, 25. godišnjici preuzimanja Hongkonga od britanskih vlasti, a to je i njegovo prvo putovanje van kontinentalne Kine u proteklih dve i po godine zbog pandemije korona virusa, prenosi AP.


Japanska poslovna delegacija u dvodnevnoj posjeti BiH\nJapanska poslovna delegacija stigla je u dvodnevnu posjetu Bosni i Hercegovini radi uspostavljanja saradnje s domaćim privrednicima.\nPosjetu su započeli seminarom u Vanjskotrgovinskoj komori (VTK) BiH, gdje će im tokom dana biti prezentirani brojni sektori, među kojima su metaloprerađivačka i drvna industrija, farmacija, ali i primjeri saradnje s evropskim i svjetskim automobilskim kompanijama.\nPredsjednik VTKBiH Bruno Bojić novinarima je uoči početka seminara kazao da BiH ima ambijent koji je najbolji u regionu i da je siguran da će japanska delegacija uspostaviti kontakte s bh. privrednicima.\nAmbasador Japana u BiH Kazuya Ogawa istakao je da je posjeta organizirana na 20. godišnjicu uspostavljanja diplomatske saradnje dviju država.\nSmatra da bi trgovinska razmjena trebala biti mnogo veća s obzirom na potencijal koji ima BiH. Brojni su, kaže, sektori koji su zanimljivi za ulaganja i saradnju.\n– Mnogi japanski biznismeni nemaju pozitivnu percepciju o BiH tako da su ovakvi susreti prilika da se uvjere u suprotno – naglasio je Ogawa.\nPredstavnik japanske poslovne delegacije Satoshi Abe naveo je da je u delegaciji 18 ljudi koji žele dobiti informacije o poslovnom okruženju BiH.\nMišljenja je da će Japanci u budućnosti mnogo više sarađivati s BiH jer, smatra, prednosti su nizak porez na profit, lak pristup tržištima Evropske unije i niski troškovi radne snage.\nU delegaciji je i generalni direktor Mitsubishi ureda u Beogradu Naoki Tsukada koji je došao da vidi postoji li mogućnost uspostavljanja ureda u BiH i poslovnih odnosa.\nKazao je da želi saradnju, ali da se prvo mora informirati o političkom i ekonomskom ambijentu i administrativnom sistemu.\nDirektor ArcelorMittala iz Zenice, koji je u BiH od 2004. godine, Biju Nair poručio je da je tržište provjereno i da je uspjeh zagarantovan. Naglasio je da je kvalitetna radna snaga, samo jedna od prednosti poslovanja u BiH.\n– Mi širimo naš posao otkada smo došli u BiH, proizvode plasiramo u 20-ak država – istakao je Nair dodajući da je BiH pokazala da može sarađivati sa svjetskim kompanijama.\nSeminar je organizirao VTKBiH u saradnji s Japanskom vanjskotrgovinskom organizacijom (JETRO Wien), Ambasadom Japana u BiH i Agencijom za unapređenje stranih investicija u BiH.


AMERI SILOM RUŠE DODIKA: Ne mogu da prežale milione koje su uložili u opoziciju! | Afera\nAMERI SILOM RUŠE DODIKA: Ne mogu da prežale milione koje su uložili u opoziciju!\nSamo dan nakon što je i potvrđeno da će Milorad Dodik, dosadašnji predsednik RS, postati srpski član predsedništva BiH, američki „Njujork tajms“ objavio je da je „proruski srpski nacionalista ušao u Predsedništvo BiH“, a Stejt department je „izrazio zabrinutost zbog izbornog procesa“ i pozvao je građane da slobodno upućuju žalbe na izborni proces!\n– Pobeda Milorada Dodika, srpskog moćnika i bliskog saveznika ruskog predsednika Vladimira Putina, mogla bi osnažiti etničke napetosti. Vladimir Putin podržava političare koji bi destabilizovali krhke bosanske institucije – piše „Njujork tajms“ i dodaje da će izborom Dodika biti zakočene ambicije BiH za članstvom u Evropskoj uniji.\nIstovremeno, Stejt department izrazio je zabrinutost zbog izbornog procesa u Bosni i Hercegovini i pozvao građane da počnu da prijavljuju nepravilnosti.\nBranko Radun, politički analitičar, kaže da su ovakve reakcije bile sasvim očekivane, jer, kako objašnjava, „velike su pare bile uložene u operaciju rušenje Dodika“.\n– Očigledno im nisu uspeli planovi i sada pokušavaju da i dalje opstruiraju rezultate izbora i urade još nešto. Neće se predati tako lako. A zanimljivo je da im ne smeta bošnjački član Predsedništva, koji je bio umešan u ratne zločine, dok srpski član Predsedništva nije ni učestvovao u ratu – kaže Radun.\nU sličnom tonu govori i Stefan Stamenkovski, lider pokreta „Zavetnici“, koji kaže da su Amerikanci posle nekoliko desetina uspešnih obojenih revolucija slomili zube na Miloradu Dodiku i Srpskoj.\n– Izborna pobeda ubedljivija je nego pre četiri godine uprkos većoj izlaznosti. U gotovo nemogućim uslovima: Dodik protiv ambasada SAD i Britanije, svih federalnih medija, lažne opozicije kojom se komandovalo iz Sarajeva, te miliona koji su uloženi u njegovo rušenje – ostvarena je pobeda koja ima istorijske razmere. Ispit na kojem je pala čak i Srbija 2000. godine u Srpskoj uspešno je položen. Upravo je to razlog vidne nervoze u delu američke administracije i njenih eksponenata na terenu. Posle nekoliko desetina uspešnih obojenih revolucija slomili su zube. O besu nekada jedinog svetskog policajca govori i činjenica da Stejt department poziva poražene da se žale na izborni proces – kaže Stamenkovski.\n← „OPOMENA ZA EU“: Strah od sukoba na Balkanu NIJE NEOSNOVAN!\nDAČIĆEVA SESTRA IMALA UDES: Sletela sa Ibarske magistrale! →\nPOČINJE ĐOKOVIĆ: Anderson pobedio Iznera posle šest i po sati za finale Vimbldona!


"Kolekcija kao ogledalo" od 23. decembra u Galeriji SANU\n„Kolekcija kao ogledalo“ od 23. decembra u Galeriji SANU\nTanjug 21. decembra 2021. 13:54\nBEOGRAD – Izložba „Kolekcija kao ogledalo. Modernizam u delima iz Galerije Matice srpske“ upravnice ove institucije dr Tijane Palkovljević Bugarski biće otvorena 23. decembra u Galeriji Srpske akademije nauka i umetnosti.\nPostavka obuhvata 86 umetničkih dela (75 slika, sedam skulptura i četiri grafike) i sveobuhvatno ilustruje srpsku likovnu umetnost, njene uzore, opredeljenja i domete od poslednjih decenija 19. do sredine 20. veka.\nPo rečima organizatora, kroz dela 50 autora predstavljen je put od realističkih opredeljenja nastalih pod uticajem umetničkih akademija u Beču i Minhenu do okretanja ka modernizmu 20. veka, usled odlaska srpskih umetnika na školovanje i njihovih boravaka u Pragu, Budimpešti i Parizu kao centru umetničkih ideja 20. veka.\n„Izložba ukazuje na razvojni put srpske likovne umetnosti od ideja realizma, impresionizma i simbolizma do aktuelnih ekspresionističkih i intimističkih izraza iskazanih kroz religiozne i istorijske kompozicije, ali i teme portreta, pejzaža, akta i enterijera“, navode organizatori.\nUz najpoznatije i najreprezentativnije umetnike poput Uroša Predića, Paje Jovanovića, Steve Aleksića, Ivana Tabakovića, Nadežde Petrović, Petra Dobrovića, Save Šumanovića, Milana Konjovića i Petra Lubarde, izložena su i dela javnosti manje poznatih slikara koji su svojom delatnošću ostavili trag u istoriji srpske umetnosti, ali i kolekciji Galerije Matice srpske.\nKako je najavljeno, tokom trajanja izložbe posetioce očekuju i stručna tumačenja i predavanja.\nRealizaciju izložbe i pratećeg kataloga omogućili su Ministarstvo kulture i informisanja i Gradski sekretarijat za kulturu, a biće otvorena do 20. februara.


Naslovna » Izlasci » Festivali » 11. Balkanima od 7. do 11. oktobra\nBalkanima - Odlazak jeseni\nNeko drugi 23. septembar 2014. Festivali Postavite komentar\nIako festival u drugu deceniju ulazi bez svog osnivača, prof. Nikole Majdaka, novooformljeni umetnički tim festivala, u čijem sastavu su bliski dugogodišnji saradnici prof. Majdaka, nastaviće osnovnu ideju Balkanime vodeći računa da se održi identitet i duh ovog značajnog festivala animiranog filma u regionu.\nČlanovi umetničkog i selektorskog tima festivala: Iva Ćirić (autor animiranih filmova), Jelena Bešir (autor animiranih filmova) i Nebojša Petrović (animator, illustrator i likovni pedagog), pogledali su ukupno 397 filmova koji su pristigli putem konkursa, i u selekciju su uvrstili 119 filmova iz 25 evropskih zemalja.\nKao i predhodnih godina, Balkanima 2014 će imati dve takmičarske celine (autorsku i studentsku) i bogat prateći program.\nPored dve panorame, evropskog i balkanskog filma, publika će imati priliku da vidi i pet najboljih animiranih filmova koji se takmiče za najprestižniju evropsku nagradu Cartoon d’Or i da prisustvuje prezentaciji knjige Umetnost preterivanja Milena Alempijevića. Novi ciklus programa nacionalne kinematografije u fokusu počinje izložbom animiranih filmova iz Srbije koji su prikazani u predhodnih 10 godina na Balkanimi.\nProgram savremene italijanske animacije predstaviće Andrea Martinjoni, Paola Bristot i Roberto Paganeli, radionicu muzike i animacije Ritam i frejmovi vodiće Koke Riobo Kortes, a masterklas Animirani zvučni pejzaž držaće Andrea Martinjoni.\nZa staru vedrinu u novom ruhu pobrinuo se prof. Rastko Ćirić koji od samih početaka potpisuje vizuelni identitet Balkanime. (danubeogradu.rs)\nPrethodni Jesen 2014. u Beogradu\nSledeći Međunarodni dan prevođenja, 30. septembar


SRAMNA PROVOKACIJA ŠIPTARA: Traže od Bajdena da optuži Srbe za genocid – DnevniZurnal\nSRAMNA PROVOKACIJA ŠIPTARA: Traže od Bajdena da optuži Srbe za genocid\nPosted by Napisao admin April 28, 2021 13 Views\nOd novih pravila za ulazak u Sloveniju izuzeti putnici u tranzitu\nLiga istoričara sa tzv. Kosova „Ali Hadri” traži od predsednika SAD Džoa Bajdena da zvanično prizna da je u periodu između 1998– 1999. Srbija počinila genocid nad Albancima.\n– Predsednik SAD, veliki prijatelj Albanaca, Džo Bajden zvanično je priznao genocid koji je Osmansko carstvo počinilo u Jermeniji 1915. Nakon toga, zahtevamo da SAD zvanično priznaju genocid koji je počinila srpska država na (tzv.) Kosovu tokom 1998–1999 – naveli su istoričari sa Kosova u pismu koje je prenela Gazeta ekspres.\nJermenski predsednik o Bajdenovoj izjavi: “Smeo korak posle kojeg će svet biti bolji”\n– To su samo prazne priče zasnovane na velikom prijateljstvu sa Amerikancima, ali nemaju nikakvog pokrića. Siguran sam da Bajden neće biti spreman na opasnu vratolomiju priznanja navodnog genocida u kojem bi se desio svetski presedan, gde bi žrtva postala vinovnik zločina. Pravi genocid desio se u tom periodu koji i oni pominju, ali nad Srbima, jer je njihova tzv. država skoro očišćena od pripadnika srpskog naroda – smatra srpski istoričar.\nReakcija vlasti nakon teksta KRIK-a o iskazu Belivuka – buka i bes\nPreispitati odgovornost sudije u slučaju nesreće na Karaburmi


Diskvalifikacija Novog Zelanda sa Komonvelt igara - 2Bike.rs\nOsoblje Biciklističkog saveza Novog Zelanda preuzelo je odgovornost za tehničku grešku koja je diskvalifikovala njihov muški tim na Komonvelt igrama i time ih sprečila da se bore za bronzanu medalju.\nIzbacivanje iz daljeg takmičenja desilo se nakon kvalifikacione trke tima na velodromu Ana Mers (Anna Meares) u Brizbejnu, gde je bicikl jednog člana tima ocenjen kao neadekvatan zbog vertikalne udaljenosti između naslona za ruke i ručki koja je bila duža za nekoliko milimetara.\nPomenuti bicikl nije prošao inspekciju pre kvalifikacione trke koju su sproveli članovi UCI komisije, a naknadno mehaničko prilagođavanje spornog bicikla nije bilo adekvatno te stoga tim nije prošao pregled nakon trke u kojoj su postavili treće najbolje vreme.\nPredstavnici tima su uložili žalbu na ovu odluku, ali je ona odbijena. Na kraju su ipak priznali svoju krivicu i odgovornost za diskvalifikaciju. Kompresija naslona za ruke je možda produžila razmak između podmetača i krajeva aero držača. Udaljenost bi trebalo da bude 100 milimetara, dok je na ovom biciklu iznosila oko 105mm. Isti ti bicikli uspešno su prošli provere u martu pred UCI Svetsko prvenstvo u zatvorenom.\nNa ovogodišnjim Komonvelt igrama koje se održavaju od 04. do 15. aprila u Australiji, pobednik u kategoriji muških timova bila je upravo Australija, dok su drugo i treće mesto zauzele Engleska i Kanada.\nKanada Velodrom Ana Maers Brizbejn Komonvel Igre Novi Zeland\nGodine nisu prepreka / 105 godina stari francuz prešao je više od 20 km za jedan sat\nFrancuz Robert Merchand ima 105 godina i postavio je rekord prešavši 22,5 kilome...\nNakon više od tri decenije, rešena je misterija anonimnog donatora koji je poklo...


U Nemačkoj zbog zloupotrebe obustavljena državna pomoć › Made-in-Germany.rs\nNakon otkrivanja nekoliko sumnjivih slučajeva zloupotrebe, Nemačka je privremeno obustavila finansijsku pomoć za neke kompanije pogođene restriktivnim merama za suzbijanje pandemije korona virusa, saopšteno je iz Ministarstva ekonomije.\nOdluka o suspenziji se odnosi na preduzeća koja su se prijavila za državnu finansijsku pomoć za novembar i decembar, kao i za dobijanje posebnih kredita za premošćavanje krize u poslovanju, prenosi agencija Rojters.\nU saopštenju Ministarstva se navodi da se odluka o suspenziji pomoći primenjuje od 5. Marta, ali se ne precizira koliko je firmi ovom odlukom pogođeno. Međutim, napominje se da je Ministarstvo podatke o sumnjivim slučajevima zloupotreba prosledilo tužilaštvu koje sada treba da pokrene istragu o neregularnostima.\n– Postoje sumnje da je državna pomoć predviđena zbog korone u nekoliko slučajeva pribavljena nezakonito, prevarom. Zbog toga je sada u toku provera isplata, koje se privremeno obustavljaju, a pomoć će ponovo biti dostupna uskoro – izjavila je portparolka Ministarstva ekonomije u saopštenju za medije.\nIako Ministarstvo nije objavilo o kolikom novčanom iznosu se radi, veb sajt Biznis insajder na nemačkom jeziku, koji je prvi izvestio o sumnjivim radnjama, navodi da je u pitanju iznos od više miliona eura. Sajt navodi da su u prevaru uključeni i poreski savetnici koje je vlada zadužila da proveravaju zahteve kompanija za dodelu pomoći.\nNemačka je pokrenula obiman paket finansijske pomoći kompanijama, samozaposlenima i drugim privrednim subjektima, kako bi prebrodili ekonomsku krizu prouzrokovanu virusnom pandemijom i kako bi se izbegla masovna otpuštanja zaposlenih.\nDržavna pomoć nemačkoj privredi 750 mlrd. eura\nBitkoin postigao novi rekord od 60.000 dolara


EU Talent: Projekat podrške malim i srednjim preduzećima za unapređenje stručnih praksi – Smart kolektiv\nSmart kolektiv > Razvoj CSR > Dobre CSR prakse > EU Talent: Projekat podrške malim i srednjim preduzećima za unapređenje stručnih praksi\n23. oktobar 2017. – Forum za odgovorno poslovanje nacionalni je partner evropskog projekta “Business in Europe Hosting Apprenticeships for Youth” (EU talent) koji ima za cilj da uključi mala i srednja preduzeća kako bi ponudili kvalitetnije stručne prakse mladima.\nEU talent namenjen je malim i srednjim preduzećima koja žele da se upoznaju sa prednostima stručnih praksi, pospeše interne procese kroz partnersku i ekspertsku razmenu mišljenja i iskustava, žele da povećaju vidljivost svog brenda ili budu deo dijaloga o politikama na nacionalnom i evropskom nivou.\nZainteresovani će imati priliku za dodatnu edukaciju na ovu temu na sastancima u vidu webinara i on-line susreta.\nU okviru projekta, pokrenut je i dostupan on-line alat za samoprocenu kvaliteta stručnih praksi, koji je preveden na srpski i ponuđen kompanijama u Srbiji, kao način za evaluaciju organizacije stručnih praksi, ali i uporede rezultate sa prosekom u drugim kompanijama. Kroz projekat se sakupljaju i primeri dobrih praksi kompanija iz Srbije, koji će se naći u zajedničkoj publikaciji i na sajtu EU talent.\nKlikinite ovde za više informacija o projektu i načinu uključivanja.


Vlast namerava da ugasi škole u malim mestima?\nDemokratska stranka (DS) upozorila je danas da nove izmene zakona iz oblasti obrazovanja, koje je donela Srpska napredna stranka (SNS), vode u gašenje škola u malim naseljenim mestima, tako da će sela bez škola nestati pa će strani investitori poput Rio Tinta lakše doći do zemljišta. Član Resornog odbora za obrazovanje DS Milan Jevtić rekao je u pisanoj izjavi da je izmenama i dopunama Zakona o osnovnom vaspitanju i obrazovanju nastava od petog do osmog razreda može biti organizovana i u kombinovanom odeljenju i da „to znači da će u školama sa malim brojem učenika, u istom odeljenju sedeti učenici iz čak četiri različite generacije”, prenela je Beta. „Ti razredi imaju različite programe, nastavne predmete, pa čak i različit fond časova istih nastavnih predmeta. Ovakvom nastavom učenicima u\n20.12.2021 u 14:06\nDS pozvao odbornike Beograda da „spasu duše" pred kraj mandata\nDemokratska stranka pozvala je danas odbornike gradske Skupštine Beograda da podnesu ostavke i tako „spasu svoje duše”, jer su četiri godine koliko vladaju gradom „najštetnije u njegovoj istoriji”, i na pisarnici im ostavila odštampane ostavke da ih potpišu. „Ostavke ne bi imale mnogo uticaja ako ih podnesu osim da spasu svoje duše. To je 'SOS ostavka' da u ovom poslednjem trenutku, pred kraj njihove vladavine, pokažu da su shvatili kakvu su štetu naneli gradu i da njihovim potpisivanjem preuzimaju odgovornost”, rekao je predsednik gradskog odbora DS Branimir Kuzmanović, u obraćanju novinarima ispred zgrade Skupštine grada. Kuzmanović je predao napisane ostavke za predsednika gradske skupštine Nikole Nikodijevića, gradonačelnika Zorana Radojičića, kao i druge odbornike, ali nije za\nPredsednik Demokratske stranke Zoran Lutovac izjavio je danas da „živimo u zemlji u kojoj je vladavina prava na najnižem nivou”, a da u isto vreme „u takvoj državi imate prljavu tehnologiju i sumnju na koruptivne investicije”, odnosno investitore koji ne vode računa o zaštiti životne sredine već samo o profitu. Lutovac je na konferenciji za novinare u prostorijama stranke izjavio da, koliko će investitori voditi računa o zaštiti životne sredine zavisi i od Ustavno - pravnog okvira, i od toga „da li imamo državu koja to može da sprovede”, povodom najava za otvaranje rudnika litijuma u Loznici, odnosno rudnika zlata u Žagubici. On je rekao da je država do sada pokazala da nema adekvatne odgovore u nekim drugim krizama, zbog čega je izrazio sumnju da će se pri eventualnom otvaranju ova dva\n22.10.2021 u 11:06\nVenecijanska komisija u svom dostavljenom mišljenju o ustavnim promenama nije u članu 108 insistirala kod naših vlasti da aktivno uključe vanparlamentarne opozicione stranke, jer Skupština bez opozicije definitivno nema legitimitet da menja najviši pravni akt, navodi lider Dveri Boško Obradović. Dodao je da su Dveri odbile učešće da ne bi jednopartijskoj Skupštini dale legitimitet za promenu Ustava, i ocenio da su najavljene ustavne promene u oblasti pravosuđa izazvane spoljašnjim pritiscima i obećanjima ove vlasti datim još 2016. godine kada su otvorena poglavlja 23 i 24 za pristupanje EU. „Umesto da smanji dosadašnji politički uticaj na sudstvo, predlog i procedura za ustavne promene donosi još veću ulogu politike u sudstvu”, kazao je Obradović, prenela je Beta. I predsednik\nPristalice DS ispred RTS želele da postave pitanja Vučiću\nDemokratska stranka saopštila je da su se njeni članovi okupili večeras ispred zgrade RTS-a u Beogradu za vreme gostovanja predsednika Srbije Aleksandra Vučića u dnevniku javnog servisa kako bi mu postavili nekoliko važnih pitanja za koja su, kako tvrde, znali da ih novinari RTS neće postaviti u programu, iako je, smatraju iz DS, trebalo da ih postave. Njihov cilj je bio da, kako navode, predsedniku postave nekoliko važnih pitanja u vezi s njegovom navodnom umešanošću u organizovani kriminal. Pristalice DS su, kako se dodaje u saopštenju, ispred zgrade RTS razvili transparent „Aleksandar Vučić - šef mafije”, prenosi Tanjug. Brojna pitanjima koja su pristalice DS želele da postave Vučiću ticala su se, pored ostalog, Jovanjice, predsednikove navodne povezanosti sa Veljkom Belivukom, kao i\n04.07.2021 u 20:41\nPredsednika Demokratske stranke Zoran Lutovac ponovo je danas izabran na tu funkciju. Na izbornoj skupštini Demokratske stranke koja je održana u Centru za kulturu „Vlada Divljan” izabrano je i pet potpredsednika stranke - Dragana Rakić, Tatjana Manojlović, Nenad Mitrović, Miodrag Gavrilović i Branimir Jovančićević, saopšteno je iz DS, prenosi Tanjug. Za predsednika Političkog saveta izabran je Miroslav Vasin. Demokrate će na sajtu stanke objaviti spisak novih članova i članica stalnog sastava Glavnog odbora čim svi glasovi budu prebrojani.\n29.05.2021 u 21:24\nNa današnjoj sednici Glavnog odbora Demokratske stranke (DS) raspisani su novi izbori za predsednika i potpredsednike DS, koji će se održati u julu, saopšteno je iz te stranke. Članice i članovi GO verifikovali su i sporazum o prijemu grupe građana „Sigurno napred – Saša Paunović” u Demokratsku stranku, kao i izmene i dopune Poslovnika o radu stranke, javlja Tanjug. Predsednik DS Zoran Lutovac izjavio je na današnjoj sednici „da su ključni partneri te stranke građani Srbije, svi iskreni opozicionari koji žele da menjaju Srbiju, kao i proevropske, socijaldemokratske stranke”.\n21.05.2021 u 14:34\nPredsednik Demokratske stranke Zoran Lutovac potpisao je danas sa udruženjem Novi 6. oktobar, čiji je predsednik njegov politički savetnik Vojin Rakić, sporazum o saradnji sa ciljem da, kako je rečeno, objedine sve opozicione snage. Lutovac je na konferenciji za novinare ocenio da je procenat onih građana koji su za promene veći od onih koji podržavaju vlast i da je upravo to njihova ključna ciljna grupa. Kako kaže, suština udruživanja nije da dobije svako svoje birače već da se ostvari „sinergetski efekat” udruživanja opozicije. „Kada pokažemo da smo spremni da naše posebnosti stavimo po strani zarad zajedničkog interesa onda će doći do sinergijskog efekta i onda ćemo osim opoziciono orjentisane i jasno profilisane za određene partije pridobiti i one koji jesu opozicioni, ali


da nisu u teškoćama, a prema definiciji privrednog subjekta u teškoćama koja se nalazi u Programu;\nda u tekućoj fiskalnoj godini i u prethodne dve godine (2014, 2015, 2016. godini) nisu primili državnu pomoć čija bi visina zajedno sa traženim sredstvima prekoračila iznos od 200.000 evra u dinarskoj protivrednosti;\nda nisu primili bespovratna sredstva iz javnih sredstava za iste namene u prethodnoj ili tekućoj godini.\npotpisana pisana izjava o prihvatanju uslova za dodelu sredstava - Obrazac broj 2;\nViše informacija o ovom Programu možete pogledati i na internet stranama Ministarstva privrede.\nInformacija o načinu sprovođenja programa\nObrazac 1 za privredne subjekte\nObrazac 2 za privredne subjekte\nObrazac 3 za banke i lizing kompanije\nUslovi izabranih banaka i lizing kompanija\nNacrt ugovora sa krajnjim korisnikom kredita\nNacrt ugovora sa krajnjim korisnikom lizinga\nUredba o utvrđivanju programa podrške malim preduzećima za nabavku opreme u 2016.


Finansijska kontrola - EU Konvent\nHome Radne grupe Finansijska kontrola\nSve preporuke koje iz prethodnog izveštajnog perioda nisu sprovedene, delimično su sprovedene ili koje se sprovode ali je potrebno nastaviti sa permanentnim unapređenjima, ostaju važeće. Uz njih, preporuke za naredni izveštajni period su:\nUgrađivanje upravljačke odgovornosti u administrativnu kulturu javnog sektora. Radna grupa za Poglavlje 32 naročito podržava ovu preporuku Evropske komisije.\nUsvajanje strateških dokumenta definisanih Zakonom o planskom sistemu, pre svega Plan razvoja i Investicioni plan, čije usvajanje bi regulisalo prioritete i uredilo poslovanje i praćenje napretka u svim oblastima, uključujući i oblasti pokrivene Poglavljem 32.\nJačanje kadrovskih kapaciteta DRI, CJH i KJS kroz edukaciju i dodatno zapošljavanje. Pronaći način za adekvatnu finansijsku kompenzaciju za zaposlene visoke stručnosti kako bi se zadržavali na poslovima u državnoj upravi.\nPojačavanje aktivnosti na promovisanju ciljeva i zadataka Poglavlja 32 na nivou lokalnih zajednica (u široj javnosti, a ne smo stručnoj). Cilj ove preporuke je da se građani motivišu za aktivnije učešće u javnom životu\nSve preporuke koje iz prethodnog izveštajnog perioda nisu sprovedene ostaju važeće. Uz njih, preporuke za naredni izveštajni period su:\nDa Ministarstvo fnansija u okviru svoje internet stranice obrazuje posebnu sekciju u kojoj će se nalaziti relevantne informacije o statusu Poglavlja 32, uključujući i vesti o dešavanjima na sastancima radne grupe, napretku u ostvarivanju preporuka Evropske komisije, Nacionalnog koventa o EU i slično.\nDa Ministarstvo finansija na redovnom, godišnjem, nivou objavljuje plan i izvršenje konsolidovanog budžeta opšte države, prema ekonomskoj i funkcionalnoj klasifkaciji, u mašinski čitljivom formatu.\nDa Ministarstvo fnansija unapredi Građanski budžet tako što će ga učiniti interaktivnim i što će unaprediti način saopštavanja metodologije, učinivši ga konzistentnijim, pogotovo u domenu različitih nivoa vlasti.\nDa Republički sekretarijat za javne politike, u saradnji sa drugim nadležnim organima državne uprave, hitno započne sa procesom pripreme Plana razvoja, čije usvajanje bi omogućilo i fnansijsku kontrolu svrsishodnosti trošenja javnih sredstava.\nRadnom grupom rukovodi Marijana Radovanović. Rođena je 1975. godine u Kragujevcu. Diplomirala je 1999. godine na Ekonomskom fakultetu Univerziteta u Beogradu.\nPoseduje 20 godina radnog iskustva, od čega je više od 10 godina na odgovornim rukovodećim pozicijama. Bogato profesionalno iskustvo stekla je radeći u oblasti privrede i privatizacije, konsaltinga i upravljanju projektima.\nAktivno je učestvovala u izradi i sprovođenju pravne regulative, strategija i akcionih planova iz oblasti privatizacije i restrukturiranja privrednih subjekata sa državnim i društvenim kapitalom.\nProfesionalnu karijeru započinje 2000. godine u Deloitte & Touche Central and Eastern Europe u Odeljenju revizije. U Agenciji za privatizaciju radila je na poslovima pripreme i sprovođenja privatizacije (2001-2003). Nakon pet godina provedenih u Ekonomskom institutu (2003-2008) na poziciji rukovodioca projekata, nastavlja profesionalni rad na istim poslovima u Agenciji za privatizaciju. Bila je zamenik direktora Centra za privatizaciju (2010), direktor Centra za privatizaciju (2011-2013), a potom i Izvršni direktor i v.d. direktora Agencije za privatizaciju (2014). Nakon toga bila je direktor u Sat-outsourcing, agenciji koja se bavi kadrovskim pitanjima. Poslednjih godina sa Centrom za visoke ekonomske studije (CEVES) i drugim organizacijama učestvovala je na projektima koji se odnose na analizu privrede Republike Srbije. Trenutno jezaposlena u CEVES-u na poziciji Savetnik za razvoj.\nDanijel Dašić – Nacionalna koalicija za decentralizaciju\nDejan Petković – Socijalna pravda\nDejan Mladenović – Savez računovođa i revizora Srbije.\nDragan Dobrašinović – Toplički centar za demokratiju I ljudska prava\nDragomir Pop-Mitić – Užički centar za ljudska prava i demokratiju\nJasna Filipović – Centar za primenjene evropske studije – CPES\nJelena Kostić – Institut za uporedno pravo\nJozefina Beke Trivunac – Udruženje internih revizora Srbije\nKatarina Đokić – Beogradski centar za bezbednosnu politiku\nMarija Mijatović – Udruženje Centar Đorđe Vajfert\nMiloš Đinđić – Centar za evropske politike – CEP\nVladan Malešev – Profesionalna mreža za održivi razvoj\nZdenka Kovačević – Sretenje Požega\nZoran Pendić – Savez inženjera i tehničara Srbije – SITS, Društvo protiv korupcije


Kombinovan centar za punjenje električnih vozila i skladištenje solarne energije otvoren u Škotskoj - Automatika.rs\nNaslovna Vesti Green tech Kombinovan centar za punjenje električnih vozila i skladištenje solarne energije otvoren u...\nCentar za punjenje električnih vozila u Dandiju (Dundee), Škotska, kombinuje brze punjače, solarne krovore i skladištenje energije na licu mesta kao deo programa ”Go Ultra Low”. Gradske vlasti u ovom gradu su pre dve godine donele odluku da deo budžeta za razvojna sredstva, koji je u tom momentu iznosio 5 00 000 funti bude uložen u razvoj centara za punjenje električnih vozila.\nGlavna inicijativa uključiće šest brzih punjača i solarne krovove uz 60kW/90kWh E-STOR sistem. Sistem za skladištenje energije, koji koristi Renault-ove akumulatore koristiće se za upravljanje potrebama za električnom energijom samih punjača, dok će maksimizovati količinu solarne energije koja se generiše kako bi se punila električna vozila.\nMatthew Lumsden, izvršni direktor kompanije Connected Energy, izjavio je da je ovo izuzetno važan projekat i da je zadovoljan što doprinose razvoju sistema i EV centara širom Velike Britanije. Tehnologija E–STOR već se koristi i u Beligiji i u Nemačkoj.\nU krugu od 26km, napraviće se perfektna mreža za punjenje električnih vozila u Dandiju, a rad sa kvalifikovanim i efikasnim dobavljačima će takođe biti veoma važan deo.\nPrethodni tekstSaznajte koji su to 5 najboljih projekata iz oblasti zelene i održive energije\nSledeći tekstPravi transformers!